Novčane donacije, logistička podrška, fizički rad... složnost u Gornjem Milanovcu\nS` čime ćemo pred Miloša!?...naslednom solidarnošću i jedinstvom!\nOvih dana u vreme pripreme obeležavanja velikog jubileja Dva veka od podizanja Drugog srpskog ustanka, izražena je dobra volja mnogobrojnih pojedinaca, privrednika i udruženja, a svako u skladu sa svojim mogućnostima, da pomogne organizaciju proslave koja iziskuje kako velika novčana izdvajanja, tako i logističku i svaku drugu pomoć.\nNovčanu pomoć do sada je uplatila kompanija ROC Rudnik u vrednosti 200.000 dinara, kompanija Spektar sa 70.000 dinara, Zvezda-Helios doniraće veliku količinu boje za izvođenje molersko - farbarskih radova na mostovima preko reke Despotovice kod Takovskog igrališta i hale "Breza", kao i farbanje fasada pojedinih objekata od društvenog značaja. Kompanija Takovo – Svislajn doniraće 150.000 dinara, kao i proizvode ove kompanije najpre u obliku alkoholnih pića-"Viljamovke" 50 litara - za potrebe poklona pri prijemu stranih delegacija. Takođe, svojom donacijom pomogla je i Tipoplastika sa 50.000 dinara.\nGrađevinska firma "Interplet gradnja" će besplatno izvršiti rekonstrukciju spoljnog zida kod zgrade gradskog Muzeja sa specijalnom pripremom za slikanje murala na čitavoj površini zida sa motivima iz Drugog srpskog ustanka, a koji će dobrovoljno volonterski da oslikaju mladi Umetničke škole iz Čačka.\nGrupa gornjomilanovačkih privrednika pokrenula je inicijativu da doniraju postavljanje led ekrana na ulazu u grad iz pravca Beograda, na kome će se danonoćno emitovati grb opštine i dobrodošlica na našu teritoriju sa kratkim opisom i karakteristikama gornjomilanovačkog kraja, kao i publikovanje opisa milanovačkih privrednika po kojima je i prepoznatljiva naša opština.\nZa potrebe svečane akademije prilikom dodele opštinskih priznanja i kluturnog programa u hotelu Šumadija, vlasnik ovog ugostiteljskog objekta besplatno je ustupio na korišćenje salu hotela tog dana, dok će milanovačka firma Stage system bez nadoknade obezbediti binu, razglas sa mikrofonima, ambijentalnu rasvetu sa svetlosnim topom i transport.\nCrnogorska firma "Megasound" donirala je opštinu Gornji Milanovac dečjim igralištima u vrednosti 70.000 evra. Namera ove crnogorske firme je da pokloni opštini Gornji Milanovac sedam dečjih mobilijara, vrednosti 10.000 evra po jednom igralištu, izrađenog od kvalitetnog drveta sa pratećim atestima i sertifikatima za mobilijar.\nČlanovi Udruženje lovaca i ribolova će bez nadoknade izvršiti čišćenje rečnog korita iz pravca Čačka kroz organizovani vid u formi akcije, dok će volonterski u čišćenju područja opštine učestvovati mnogobrojni dobrovoljci u akciji "Uredimo naš grad i opštinu", predviđenu za 4. april, od pripadnika Vojske, škola, sportskih organizacija, opštinara, javnih preduzeća i ustanova, udruženja, Crvenog krsta...


04. Jun. 2013.\nMoon navodi da je u septembru prošle godine, u govoru koji je držao na Fakultetu za međunarodne studije Univerziteta John Hopkins u Washingtonu, govorio o sporosti političkog procesa u BiH, zapažajući da prečesto izgleda da se to kretanje može opisati kao "dva koraka naprijed, korak nazad".\n- Nažalost, sada vjerujem da je dinamika napredovanja na putu BiH prema NATO i EU stopirana, čime se građanima uskraćuju prednosti koje pruža puna integracija u Evropu. Nazadovanje mi se čini osobito izraženo kada razmišljam o nedavno predloženim izmjenama tri važna zakona - ističe on.\nOno što Moona zabrinjava nije samo sadržaj predloženih promjena za sva tri zakona, nego i način na koji su te promjene predložene. On ocjenjuje da su mnogi građani ove zemlje, posebno oni iz medija i nevladinog sektora, iskazali zabrinutost i tražili da im se pridruži te da u javnim istupima govori o tome i pokuša skrenuti pažnju javnosti na te ozbiljne probleme.\n- Nema sumnje da su zakoni o javnim nabavkama u BiH neadekvatni i da ih je potrebno reformisati. Oblast javnih nabavki je često izvor prevara i korupcije u mnogim zemljama, pa ni BiH nije izuzetak. Moje kolege iz EU vam mogu potvrditi da je BiH jedina zemlja u regiji koja još nije prevela u zakon direktive o javnim nabavkama EU koje postoje već 10 godina - ističe ambasador.\nMoon naglašava da zakoni o javnim nabavkama BiH moraju biti reformisani na način koji će poboljšati transparentnost i jasnije utvrditi odgovornost. Iako ima nekoliko prijedloga za promjenu postojećih zakona o javnim nabavkama, on vjeruje da je proces revidiranja javnih nabavki najbolje započeti od nevladinog sektora i posebno od EU koja ima eksperte za ovu oblast, te da bi bila greška ograničiti diskusiju na urede političkih stranaka.\nOn podcrtava da ovi nezavisni stručnjaci zagovaraju - da se otvori proces, osigura da državni dužnosnici koji rade na nabavkama imaju potrebne vještine i obuku, da se ti pojedinci i njihove organizacije smatraju odgovornim za svoje odluke, decentralizuje žalbeni proces i prvi put uvedu antikorupcijske mjere i sankcije za kršenje zakona.\nSmatra da je do sada predložen određen broj manje korisnih promjena za zakon o nabavkama, te smatra da bi vlasti mogle i trebale uvažiti mišljenje i stručnost iz nevladinog sektora čiji je cilj da se kvalitetne promjene naprave već sada, u prvom pokušaju, što je praksa u većini demokratskih zemalja, te da se pomogne BiH da ostvari napredak u pogledu usklađivanja svog zakonodavstva sa standardima EU.\nIstovremeno, još jedan set predloženih izmjena zakona o sukobu interesa koji je od vitalnog interesa u borbi protiv korupcije je u Parlamentu BiH. Kao što je slučaj sa zakonom o javnim nabavkama, kad se primjenjuju jaki i transparentni zakoni o sukobu interesa, oni postaju moćno oružje u borbi protiv korupcije, smatra Moon.\n- Ali, ono što sam čuo o nacrtu prijedloga izmjena ovog zakona nije obećavajuće. Na žalost, proces izrade prijedloga se nije odvijao uz odgovarajuće konsultacije s relevantnim institucijama ili javnošću. Prema nacrtu izmjena predlaže se uspostava komisije koja je sastavljena uglavnom od parlamentaraca koji odlučuju o tome da li su njihove kolege potencijalno u konfliktu interesa - navodi ambasador.\nS obzirom da institucije u BiH još nemaju čvrstu strukturu, dodaje dalje Moon, to bi moglo biti problematično jer komisija ne bi bila nezavisna. Tekst prijedloga koji omogućuje prekid istrage o konfliktu interesa ako dužnosnik "eliminiše" razloge konflikta izgleda kao da je sročen da bi olakšao život parlamentaraca, a ne da bi sudionike u vlasti smatrao odgovornim za njihove aktivnosti.\n- Prečesto sam vidio da političari iz jedne etničke grupe stanu u zaštitu političara iz drugih grupa kako bi, zauzvrat, dobili sličnu "zaštitu" za svoje političare. Ova korumpirana praksa ne bi se trebala nastavljati u bh. parlamentu. Nadam se da će se parlamentarci sjetiti da je njihova uloga da štite opšte dobro i da će pojačati svoje napore na eliminaciji problema konflikta interesa, umjesto što ga pokušavaju gurnuti pod tepih - naglašava Moon.\nKonačno, on navodi da su mu novinari, aktivisti civilnog društva, čak i predstavnici bh. vlasti kazali da ih ozbiljno brinu predložene promjene zakona o slobodnom pristupu informacijama. Oni navode da bi te promjene zaustavile napredak koji je postignut kada je riječ o otvorenosti i transparentnosti i da bi one bukvalno naopačke izvrnule sadašnju filozofiju otvorenosti, te da bi objavljivanje informacija o vlastima postalo izuzetak, a ne pravilo.\nMoon ocjenjuje da bi to potkopalo osnovni princip interesa javnosti i zakon bi lišilo osnovnih načela. Neki predloženi amandmani bi također pojednostavili proceduru odbijanja zahtjeva za dostavljanje informacija i prekinuli bi dosadašnju praksu da se slučajevi obrađuju pojedinačno.\nZakoni o slobodnom pristupu informacijama su svugdje kompleksni i zahtijevaju da se uspostavi ravnoteža između prava na privatnost pojedinca i prava javnosti na pristup informacijama. Javna debata o ovom važnom pitanju ograničena je na dostavljanje komentara na web stranici Ministarstva pravde u jednom ograničenom vremenskom periodu, što samo po sebi dovodi u pitanje želju za istinskom debatom, podvlači američki ambasador.\nMoon zaključuje da je svaki od ova tri slučaja sam po sebi problematičan. On smatra da zajedno ovaj set predloženih promjena nagovještava širu negativnu priču o sistemskom degradiranju demokratskih institucija i principa u BiH.\n- Zašto politički lideri i vladini zvaničnici kažu da se žele boriti protiv korupcije, a potom predlažu zakone koji olakšavaju nepotizam i koji omogućavaju da se problemi sa javnim nabavkama nastave? Zašto govore da žele modernu demokratiju, a predlažu zakone koji umanjuju transparentnost i javnosti ograničavaju pristup informacijama o osnovnim aktivnostima vlasti? - naglašava Moon.\nOn je stava da u vrijeme kada BiH treba da radi na osiguranju većeg stepena demokratije, nije ni čudo da su građani BiH očajni dok posmatraju kako njihovi parlamentarci zemlju vode u pogrešnom smjeru.\nSmatra da predložene promjene podrivaju nastojanja da se ojačaju i depolitiziraju bh. institucije i istovremeno predstavljaju napad na prava svih građana da budu informirani i da na osnovu tih informacija donose odluke.\n- U proteklom periodu je bilo dosta deklarativne podrške i iskazanih dobrih namjera u borbi protiv korupcije. Bilo bi korisno ako bi se politički lideri dogovorili da ispoštuju postojeće mehanizme zaštite i ojačaju one koje treba ojačati. Na kraju krajeva, u demokratskom društvu vlasti moraju služiti građanima, a ne političkim strankama - zaključio je na svom blogu američki ambasador u BiH Patrick Moon.


Policija zatvorila kamp za obuku djece na Zlatiboru | Srbija | Al Jazeera Balkans\nPolicija zatvorila kamp za obuku djece na Zlatiboru\nMinistar unutrašnjih poslova Srbije naveo da je kamp raspušten zbog moguće zloupotrebe djece.\nNavodi se kako je u kampu učestvovalo 30-ak djece starosti od 14 do 23 godineArhiva\nKamp na Zlatiboru više ne postoji, izjavio je danas ministar unutrašnjih poslova Srbije Nebojša Stefanović i objasnio kako je dao nalog za njegovo raspuštanje zbog moguće zloupotrebe djece i uznemirenja javnosti, prenosi agencija Tanjug.\n„Dali smo nalog za raspuštanje kampa pre svega zabrinuti zbog moguće zloupotrebe dece i uznemirenja javnosti“ rekao je Stefanović.\nPrioritet je bio da djeca budu sigurna i da se bezbjedno vrate kućama što je i učinjeno, dodao je ministar unutrašnjih poslova Srbije.\n„U ovom trenutku u toku su završne faze rasklapanja tog kampa tako da on više ne postoji“, zaključio je Stefanović.\nPrva pomoć i ponašanje u borbi\nRanije ove sedmice su lokalne i međunarodne agencije objavile snimke i tekstove sa Zlatibora gdje je, kako se navodilo, otvoren prvi kamp za djecu u organizaciji „srpske i ruske veteranske i patriotske grupe“.\nNavodi se kako u kampu učestvuje 30-ak djece starosti od 14 do 23 godine, prenijela je agencija Tanjug.\n„Djeca uče osnovne tehnike preživljavanja u prirodi, uključujući i pružanje prve pomoći, kako da se ponašaju u borbama, kako da pucaju iz pušaka, da se odbrane noževima, uz orijentiring“, dodaje se.\nPredstavnik Udruženja učesnika oružanih sukoba na prostoru bivše Jugoslavije Željko Vukelić je kazao kako to nije vojni kamp već „omladinsko-patriotski“, ali je za razliku od njega Valerij Šambarov, predsjednik organizacionog komiteta kampova za mlade, tada rekao da je cilj da mladi ljudi “postanu pravi ljudi i ratnici koji mogu da brane svoju zemlju”.


In Store | Na licu mesta | Lidl obezbedio pešačku stazu Novosađanima\nLidl obezbedio pešačku stazu Novosađanima\nKompanija Lidl Srbija obavestila je potrošače i građane Novog Sada da su radovi na pešačkoj stazi koja vodi do Lidl prodavnice na Bulevaru Vojvode Stepe u Novom Sadu završeni. kako iz ove trgovačke kompanije poručuju, izgradnjom staze kompanija je još jednom pokazala da brine o bezbednosti sugrađana, da osluškuje njihove potrebe i vodi računa o okruženju u kom posluje.\nU Novom Sadu, Lidl je još prošle godine uočio problem nebezbednog prilaza prodavnici u ulici Bulevar Vojvode Stepe 2. U želji da se potrošačima što ranije omogući bezbedniji prilaz prodavnici, kompanija je već tada pristupila potpisivanju sporazuma sa Gradom Novim Sadom, čime je preuzela finansiranje izgradnje pomenute staze, kaže trgovac.\nOdmah po dobijanju neophodne saglasnosti Lidl je, kao društveno odgovorna kompanija, koja je i ranije pokazala da brine o lokalnim zajednicama i sugrađanima, započela izvođenje radova na stazi 1. decembra ove godine. Radovi su trajali do 30. decembra, a za izgradnju staze Lidl je angažovao domaću kompaniju iz Srbije. Ukupna dužina izgrađene staze iznosi oko 100 metara i omogućava građanima da bezbedno dođu do Lidl prodavnice, ali i drugih objekata u blizini.\nIzuzetno nas raduje što u prazničnom duhu sprovodimo ovako lepe akcije, koje naši potrošači i komšije svakako prepoznaju. Bezbednost naših sugrađana nam je uvek prioritet i zaista se trudimo da, u svakoj lokalnoj zajedinici u kojoj poslujemo, kroz podršku projektima unapređujemo kvalitet života sugrađana. Zato smo u Novom Sadu izgradili pešačku stazu, kao i u opštini Stara Pazova prethodni mesec. Ponosni smo i na činjenicu da su ovog decembra naše kolege iz prodavnica širom Srbije, umesto novogodišnje proslave izabrali pojedince ili institucije kojima je kompanija donirala novac u ukupnom iznosu od 5.000.000 dinara, izjavila je Jasmina Šrndić iz Korporativnih komunikacija kompanije Lidl Srbija.


Biden se danas suočava sa pitanjima na prvoj konferenciji za medije\nAmerički predsednik Joe Biden u četvrtak bi trebalo da izađe pred novinare u Istočnoj sobi Bijele kuće na prvu konferenciju za medije od stupanja na dužnost u januaru.\nIako je Biden obnovio dnevne brifinge svog sekretara za štampu i odgovarao na pitanja u drugim formatima, on je prvi predsjednik u četiri decenije čiji je prvi mandat odmakao tako daleko, a da nije održao formalnu sesiju za pitanja i odgovora pred predstavnicima medija.\n"To je prilika za njega da razgovara sa američkim narodom, očigledno direktno putem izvještavanja, direktno preko svih vas", rekla je u utorak novinarima sekretarica za štampu Jen Psaki. "I zato mislim da on razmišlja o tome šta želi da kaže, šta želi da prenese, gdje može da pruži ažuriranja i, znate - raduje se mogućnosti da se angažuje sa slobodnom štampom."\nBiden će se vjerovatno suočiti sa pitanjima o brojnim hitnim domaćim temama, uključujući i nedavne masovne pucnjave u Georgiji i Coloradu, situaciju na američko-meksičkoj granici i vladin odgovor na pandemiju koronavirusa.\nO međunarodnim temama, Biden bi mogao da očekuje pitanja o izgledima ponovnog pridruživanja iranskom nuklearnom sporazumu, nedavnim sjevernokorejskim raketnim testovima, situaciji u Mjanmaru i odnosima SAD sa Kinom i Rusijom.


Projekat "Čukaru Peki" počinje 2019. godine – RADIO TELEVIZIJA BOR\nProjekat „Čukaru Peki“ počinje 2019. godine\nBOR – Eksploatacija jednog od najbogatijih ležišta bakra i zlata u svetu, rudnog ležišta Čukaru Peki pored aerodroma u Boru trebalo bi prema planu objavljenom na zvaničnom sajtu kompanije Rakita, da počne 2021. godine.\nPrema projektu koji je objavljen sredinom februara, pre početka eksploatacije biće neophodna izgradnja objekata za eksploataciju i preradu mineralnih sirovina, a početak radova na njima predviđen je za januar 2019. godine. Procenjuje se da bi ovi radovi trebalo da traju približno dve godine i da nakon toga, od 2021. godine krene eksploatacija gornje zone rudnog ležišta Čukaru Peki. Period eksploatacije ležišta je procenjen na 12 do 15 godina. U toku izgradnje procenjuje se da će broj angažovanih radnika sa sadašnjih 250 doći do 1200 osoba, dok će u operativnoj fazi eksploatacije rudnik zahtevati angažman od približno 600 zaposlenih.\nProjekat podrazumeva podzemnu eksploataciju sa očekivanom proizvodnjom od tri do četiri miliona tona rude godišnje. Prosečni sadržaj bakra u rudi je 2,9 odsto, a zlata 1,7 grama po toni. Eksploatacija će se vrši na dubini od 450 do 850 metara. Prerada rude obuhvataće flotaciju za dobijanje koncentrata bakra visokog kvaliteta koji sadrži tragove zlata. Koncentrat će se na tržištu prodavati topionicama širom sveta, uključujući i borsku topionicu, predviđeno je projektom. Flotacijski otpad biće odložen u jalovištu koje će imati i funkciju skladišta za odlaganje otpadne vode nastale u procesu prerade mineralnih sirovina.\nU toku je prikupljanje podataka kako bi se izvršila procena uticaja u skladu sa srpskim i međunarodnim standardima. Procena uticaja uključuje i analizu alternativa Projekta da bi se došlo do optimalnog rešenja, uzimajući u obzir sociološke faktore i faktore životne sredine, uključujući fizičko i ekonomsko preseljenje zbog otkupa zemljišta, kao i tehničke i ekonomske detalje, navedeno je u projektu, zbog čega je objavljen i Plan uključivanja zainteresovanih strana u projektu, odnosno ljudi koji žive u neposrednoj blizini zone eksploatacije, lokalne samouprave i pojedinaca i grupa na regionalnom, nacionalnom i međunarodnom nivou koji bi mogle da budu zainteresovane za Projekat ili da budu pod njegovim uticajem.\nNakon završetka eksploatacije, pristupiće se uklanjanju objekata, sanaciji i rekultivaciji terena, predviđeno je projektom objavljenom na sajtu kompanije Rakita.\nProjekat „Čukaru Peki“ počinje 2019. godine, 28. februar 2017. (RTV Bor)\nTags: Bor, cukaru peki, eksploatacija rude, flotacija, flotacijski otpad, jalovina, opština Bor, procena uticaja, proizvodnja, rakita, rakita exploration, rekultivacija terena, rudno leziste, Topionica, zapošljavanje\nPrevious Sanacijom toplovoda zaustavljeni veliki gubici vode u Majdanpeku\nNext Takmičenje u pikadu Aktiva žena OOIR


Obeležen svetski dan bez duvanskog dima „Donesi odluku-ostavi duvan” - Sirmiuminfo\nObeležen svetski dan bez duvanskog dima „Donesi odluku-ostavi duvan”\nSremska Mitrovica – U okviru obeležavanja 31. maja – Svetskog dana bez duvana, kao važnog datuma u Kalendaru javnog zdravlja, Zavod za javno zdravlje Sremska Mitrovica u saradnji sa Crvenim krstom Sremska Mitrovica održao je edukativnu radionicu na temu „Štetnosti duvanskog dima”.\nU radu su učestvovali volonteri Crvenog krsta, predstavnici Zavoda za javno zdralje i učenici osnovnih škola „Dobrosav Radosavljević Narod” iz Mačvanske Mitrovice i osnovne škole „Jovan Jovanović Zmaj”.\nIstim povodom, Zavod za javno zdravlje Sremska Mitrovica bio je domaćin Kancelariji za prevenciju pušenja Instituta za javno zdravlje Srbije koja je organizovala seminar, odnosno nacionalni kurs prve kategorije na temu „Obuka za rad na odvikavanju od pušenja”.\nSeminar se održao u Vili „Bela Ruža”. Sve aktivnosti realizovale su se uz poštovanje svih propisanih mera, imajući u vidu epidemiološku situaciju.\nSpec.socijalne medicine dr Branka Malbašić Zečević pomoćnik direktora za mediicinska pitanja ZZJZ tom prilikom je rekla: „Cilj ovih aktivnosti jeste da se ukaže na sve štetnosti duvanskog dima po zdravlje stanovništva, imajući u vidu da je pušenje jedan od vodećih riziko faktora za nastanak velikog broja oboljenja, a na prvom mestu karcinoma pluća i traheje. Pravilnim ponašanjem, eliminacijom ovog faktora rizika može se unaprediti zdravlje svih nas, kao i sprečiti nastanak teških oboljenja”.


Nexsas TR 418 Zaštitne rukavice cena, cene Srbija, prodaja Beograd Novi Sad Niš\nNexsas TR 418 Zaštitne rukavice cene\nEPonuda nije internet prodavnica već Vam omogućava da brzo i lako nađete Nexsas TR 418 Zaštitne rukavice po najjeftinijoj ceni. Naš cilj je da kupci budu što bolje informisani o ponudi Nexsas TR 418 Zaštitne rukavice na tržištu Srbije. Vrlo lako nalazite željeni proizvod za kategoriju Zaštitne rukavice cene, ne morate da lutate od sajta do sajta za Nexsas Zaštitne rukavice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas TR 418 Zaštitne rukavice sa PRODAVCEM. EPonuda ne može da garantuje potpunu tačnost specifikacije i slika za Nexsas TR 418 Zaštitne rukavice. Pre kupovine, podatke za Nexsas TR 418 Zaštitne rukavice proverite na sajtu PROIZVOĐAČA.


Italijanski premijer Mario Monti posjeduje 16 kuća - Klix.ba\nItalijanski premijer Mario Monti posjeduje 16 kuća\n22.2.2012. u 15:18\nMario Monti (Foto: AFP)\nItalijanska vlada objavila je danas imovinske karte svih svojih članova, a znatiželja da se sazna kolikim bogatstvom raspolažu premijer Mario Monti i njegovi ministri bila je tolika da je web stranica vlade ubrzo blokirana.\nImovinske karte objavljene su na dobrovoljnoj osnovi, a Monti, bivši evropski povjerenik i profesor ekonomije, u popisu svoje imovine naveo je da je prošle godine zaradio 1,01 milion eura, da posjeduje 16 kuća, kao i obveznice i investicije u zajedničke fondove u vrijednosti od 11 miliona eura.\nNajveću zaradu među ministrima ima ministrica pravde i advokat Paola Severino, koja je 2010. godine imala prihode čak od sedam miliona eura, dok je ministar za ekonomski razvoj Corrado Pasera, bivši šef italijanske banke "Intesa Sanpaolo", u istoj godini zaradio duplo manje.\n"Najsiromašniji" u vladi Italije je ministar za međunarodnu saradnju Andrea Ricardi, koji je za prošlu godinu prijavio prihod od "svega" 120.309 eura.\nImovinske karte italijanskih ministara otkrile su još nekoliko zanimljivih podataka, među kojima je i taj da ministar vanjskih poslova Giulio Terzi ima motor "harli dejvidson" a da ministar za odnose s parlamentom Pierro Giarda posjeduje dvije male kamene kuće u Alpima.


NEOSNOVANO zatvaranje Novaka Đokovića i haos koje je ono izazvalo, moglo bi australijske poreske obveznike da košta oko 500.000 dolara, i to samo na osnovu sudskih troškovam bez odštetnog zahteva za koji srpski as ima mogućnost.\nNakon šestodnevne tortute i iščekivanja u neizvesnosti, hoće li mu Federalni sud odobriti ostanak u Australiji ili će potvrditi njegovo deportaciju, Novak Đoković je u ponedeljak izašao na slobodu i konačno kročio na teren „Rod Lejver“ arene, na kojoj je do sada u devet navrata podizao trofej namenjen pobedniku „Ozi opena“, piše Blic.\nSudija Entoni Keli izrekao je presudu u korist Đokovića kome je vraćena viza, a Australija bi mogla skupo da plati za svoje nepromišljene postupke.\nPrema pisanju australijskog portala „Fox sports“, neosnovano zatvaranje srpskog tenisera i haos koje je ono izazvalo, bi australijske poreske obveznike moglo da košta oko 500.000 dolara, na osnocu sudskih troškova.\nPartner poznate advokatske firme „ Thomson Geer Lawyers“, DŽastin Kvil, smatra da bi ovaj slučaj mogao da se dodatno oduži i posle izricanja presude i da će što duže on traje, više i koštati Australiju.\n- Vidite, ako ne bude žalbe, troškovi će verovatno biti oko 250.000 dolara. Ipak, ako je bude, troškovi bi mogli premašiti 500.000 dolara – rekao je Kvil.\nNovak Đoković tenis Sport Australijan open Novak Đoković vesti


"Etno druženje" u Gerontološkom centru - Radio televizija Pančevo\n18. oktobra 2019. 18. oktobra 2019. 0595\nU pančevačkom Gerontološkom centru održana je tradicionalna manifestacija „Etno druženje“. Učestvovala su kulturno-umetnička društva, aktivi žena, izloženi su ručni radovi žena Gerontološkog centra i klubova za odrasla i starija lica, a sve u cilju obogaćivanja života starijih.\nOktobar je mesec posebno posvećen starijim osobama. U Gerontološkom centru tadicionalno se u desetom mesecu u godini organizuje „Etno druženje“, kako bi život starih lica bio obogaćen raznim aktivnostima, poput pravljenja i izlaganja ručnih radova, učestvovanja u kulturno-umetničkom programu i, što je najvažnije, međusobnim druženjem. Ove godine na manifestaciji je učestvovao KUD „Đetvan“, KUD „Tamaši Aron“, Etno kutak iz Kačareva, a ručne radove izložile su sekcije Gerontološkog centra i klubova za odrasla i starija lica. Čast da otvori ovogodišnje „Etno druženje“ pripala je Milenku Čučkoviću, članu Gradskog veća zaduženom za rad, zapošljavanje i socijalnu politiku.\nIvana Rosić, predsednica Saveta za rodnu ravnopravnost Skupštine grada Pančeva izjavila je da joj je velika čast što je prisustvovala „Etno druženju“ i da joj je drago što je manifestacija bila toliko posećena.\nDirektorka Gerontološkog centra Tanja Lukić poželela je prisutnima da se i u narednim godinama druže u ovom ili većem broju i na taj način neguju tradiciju tolerancije i multikulturalizma.\nPored toga što su imali prilike da uživaju u kulturno-umetničkom programu naši najstariji sugrađani bili su u prilici da i sami izvedu nekoliko tačaka.\nPredsednik Aleksandar Vučić danas u Novom Pazaru\nBranislava Grčić 6. aprila 2020.


NS RS: Novo zaduživanje od 6,2 miliona KM - Akta.ba\nNS RS: Novo zaduživanje od 6,2 miliona KM\n06.03.2014. 09:15 / Izvor: BHRT\nNS RS sinoć je usvojila odluku o dugoročnom zaduživanju za izgradnju paviljona u kampusu Univerziteta u Banjaluci u iznosu od 6,2 miliona KM, kao i niz zakonskih akata.\nUsvajanjem akata koje su poslanici razmatrali u protekla dva dana, u Banjaluci je sinoć završena 33. redovna sjednica Narodne skupštine Republike Srpske (NS RS), koja se sa prekidima održavala u više navrata po nekoliko dana.\nUsvojena je odluka o dugoročnom zaduživanju RS za izgradnju paviljona u kampusu Univerziteta u Banjaluci u iznosu od 6,2 miliona KM.\nPoslanici su usvojili Program rada NS RS za 2014. godinu, kojim je predviđeno razmatranje 56 zakona i 65 tematskih cjelina, kao i Nacrt zakona o fiskalnoj odgovornosti u RS, kojim se uspostavlja Fiskalni savjet kao nezavisni organ s ciljem dodatnog unapređenja fiskalne odgovornosti RS.\nUsvojen je i Nacrt zakona o državljanstvu RS, kojim se uređuju način, uslovi i postupak za sticanje i prestanak državljanstva, a na sveobuhvatan način rješava i pravni status djece rođene van teritorije RS koja, po porijeklu roditelja, stiču pravo na državljanstvo RS.\nPoslanici su usvojili i Nacrt zakona o izmjenama i dopunama Zakona o naučnoistraživačkoj djelatnosti i tehnološkom razvoju, kojim se preciziraju vrste naučnoistraživačkih radova, odnosno rezultata za koje se utvrđuje vrijednost koeficijenta kompetentnosti.\nTakođer je usvojen Nacrt strategije za unapređenje i razvoj volontiranja u RS 2014-2018. godine, čiji je generalni cilj pružanje podrške održivoj promociji i razvoju volontiranja, te povećanju volonterskog angažmana u RS.\nUsvojen je Izvještaj o napretku u primjeni normativno-pravnih standarda za ravnopravnost spolova u oblasti rada i zapošljavanja u RS za period 2010-2012. godine, u kojem se navodi da institucije i organizacije u RS preduzimaju mjere kako bi se poboljšalo učešće žena na tržištu rada.\nPoslanici su usvojili i Informaciju o aktivnostima RS u oblastima regionalne i institucionalne saradnje, u kojoj se navodi da je jedan od prioriteta RS dalje jačanje specijalnih i paralelnih veza sa Srbijom.\nUsvojena je Informacija o ostvarivanju prava izbjeglica, raseljenih lica i povratnika, u kojoj se navodi da će realizacijom Regionalnog stambenog programa u BiH trajno biti zbrinuto 5.400 porodica ili 14.000 lica, a u RS 4.200 porodica.\nParlament je usvojo i Nacrt zakona o izmjenama Zakona o “Željeznicama RS”, kojim su zakonska rješenja usklađena sa Zakonom o žičarama za prevoz lica, te Nacrt zakona o izmjenama i dopunama Zakona o unutrašnjim poslovima.\nUsvojen je Nacrt zakona o izmjenama i dopunama Zakona o apotekarskoj djelatnosti, kojim se brišu odredbe koje se odnose na apotekarskog radnika, odnosno diplomiranog farmaceuta sa 180 ECTS bodova.\nUsvojena su pravila za izradu zakona i drugih propisa RS, kojim se uređuju načela i pravna tehnika za izradu zakona, podzakonskih propisa i drugih opštih akata.\nPoslanici su primili k znanju Informaciju o zaključnim komentarima i preporukama za BiH Komiteta UN za ukidanje diskrimincije žena, u kom se pozdravljaju povećani napori u suzbijanju nasilja u porodici.\nUsvojene su i Informacija o realizaciji Strategije naučnog i tehnološkog razvoja RS 2012–2016. godina za period 1. avgust 2012–1. decembar 2013. godine, te Odluka o usvajanju Nacrta izmjena i dopuna prostornog plana RS do 2025. godine u kojoj se navodi da se ovaj nacrt daje na javni uvid u trajanju od 60 dana u sjedištima jedinica lokalne samouprave.\nNa sjednici nije usvojen Nacrt zakona o sprečavanju sukoba interesa u organima vlasti RS, kojeg je predložio poslanik Vojislav Gligić iz Narodnog demokratskog pokerta (NDP).\n#Nacrt zakona o fiskalnoj odgovornosti u RS\n#Nacrt zakona o državljanstvu RS\n#Zakao o željeznicama RS\n#Narodni demokratski pokret


Počinju radovi na iskopavanju srednjevekovnog grada Jagata | Direkt.rs\nPočetna Društvo Počinju radovi na iskopavanju srednjevekovnog grada Jagata\nPočinju radovi na iskopavanju srednjevekovnog grada Jagata\nZavičajni muzej iz Priboja ove godine započinje radove na iskopavanju srednjovekovnog grada Jagat, jednog od pet utvrđenih srednjovekovnih gradova na teritoriji opštine Priboj, za koje se ni danas ne zna pouzdano kada su nastali. Tim povodom danas je predsednik opštine Priboj Lazar Rvović, potpisao sa direktorom Zavičajnog muzeja Savom Derikonjićem ugovor o finansiranju projekta „Srednjovekovni grad Jagat“. Projekat iskopavanja srednjovekovnog grada Jagat sprovodi se preko Programa javnih radova, a uz finansijsku podršku Opštine Priboj. Za ovu godinu je iz sredstava lokalne samouprave izdvojeno 2 miliona dinara, a sam projekat iskopavanja sprovodiće se tri godine. U pitanju je tvrđava koja zauzima prostor od 1,2 hektara, sa ostacima kule osmatračnice, odbrambenog zida i odbrambene kule četvorougaonog oblika. Nastanak Priboja kao grada direktno je povezan sa utvrđenjem Jagat na Biću, što se dalo zaključiti iz istorijskih spisa. Iako se pouzdano ne zna kada je nastalo ovo utvrđenje, pretpostavke su da je nastalo početkom 14. veka, imajući u vidu da se grad kao utvrđenje već u 15. veku uvodi u istorijske spise.


Francuska zatražila vojnu pomoć od EU\nBeta\t 17. novembra 2015. 12:05\nFrancuska je zatražila danas vojnu i drugu pomoć od EU posle napada u Parizu pozivajući se na član u ugovorima Unije koji do sada nije upotrebljen.\nFrancuski ministar odbrane Žan-Iv le Drijan zatražio je danas u Briselu od zemalja EU da povećaju svoje učešće u nekim vojnim operacijama van Unije i njihovu podršku Francuskoj u borbi protiv Islamske državeu Iraku i u Siriji.\n“Francuska traži od svojih evropskih partnera njihovu podršku… u meri u kojoj mogu da je pruže u borbi protiv Daeša (arapska skraćenica za Islamsku državu) u Iraku i u Siriji, i jače vojno učešće država članica u područjima u kojima Francuska učestvuje”, rekao je Le Drijan na sastanku ministara odbrane EU u Briselu, prenose ljudi iz njegovog okruženja.\n“Francuska ne može da bude sama na tim mestima” rekao je Le Drijan.\nOvo je prvi put da se neka članica EU poziva na taj član evropskog ugovora, koji je sličan članu pet ugovora NATO-a na koji su se pozvale SAD posle napada 11. septembra 2001, a čije je aktiviranje dovelo je do intervencije NATO-a u Avganistanu.\n“Francuska traži pomoć u ovom teškom trenutku kada je EU napadnuta. Mislim da odgovor EU treba da bude da”, rekla je Mogerinijeva, koja je predsedavala sastanku ministara odbrane, prema navodima jednog diplomate.\nOna je rekla da treba da se pošalje jasan znak jedinstva i solidarnosti i dodala da Francuska treba da navede konkretno kakvu pomoć očekuje.\nKako navodi Frans pres, ne očekuje se da će o tome danas biti doneta bilo kakva zvanična odluka.\nČlan 42.7 Lisabonskog ugovora navodi da ako je zemlja članca “žrtva oružane agresije na svojoj teritoriji”, druge zemlje članice imaju obavezu da joj pruže pomoć.\nPo dolasku na sastanak u Briselu grčki ministar odbrane Panajotis Kamenos rekao je novinarima da je Evropa sada u novoj situaciji. “Ovo je 11. septembar za Evropu”, rekao je on.


Nekretnine za prodaju u Svajcarskoj - Svajcarska Online\nNekretnine za prodaju u Švajcarskoj\nNEKRETNINE ZA PRODAJU U ŠVAJCARSKOJ - KUPUJETE ILI PRODAJETE KUĆU, STAN?\nNekretnine za prodaju u Švajcarskoj su oblast vašeg interesovanja? Maštate kako bi bilo lepo da stvorite prijatan dom za svoju porodicu. Vaša porodica sigurno zaslužuje da bude zbrinuta i da uživa u udobnosti toplog doma.\nPočeli ste da pretražujete oglase za kuće i/ili stanove i niste sigurni šta je to što je idealno rešenje za odabir. Nekretnine za prodaju u Švajcarskoj su raznovrsne i potreban vam je neko sa iskustvom ko će vam pomoći u odabiru.\nNekretnine za prodaju u Švajcarskoj za bolju budućnost


Panasonic KX-TGP600CEB SIP telefon sa LCD ekranom u boji\nPanasonic KX-TGP600CEB SIP telefon\n• Do 8 SIP naloga/dodatnih slušalica\n• Do 8 istovremenih razgovora\n• Može se registrovati na 6 ripitera\nPanasonic KX-TGP600CEB SIP telefon elegantanog dizajna i LCD ekrana u boji (1.8 inča) sa pozadinskim osvjetljenjem, imenikom od 500 unosa, VoIP podrškom i funkcijom redukcije buke.\nUređaj svojom sa jednostavnim i jasnim korisničkim interfejsom i atraktivnim dizajnom, izuzetnom svestranošću i naprednom tehnologijom omogućava kompanijama da lakše komuniciraju i sarađuju kako bi povećale produktivnost i postigle bolje rezultate.\nBrzina, dostupnost i trenutno donošenje odluka ključni su za uspeh svakog poslovanja. Zahtevni kupci biraju partnera koji pruža najbržu i najudobniju uslugu. Upotreba Panasonic KX-TGP600CEB SIP telefon je efikasno sredstvo koje omogućava zaposlenima u vašoj kompaniji da uvek budu u kontaktu.\nOvaj telefon ima odličan kvalitet zvuka Panasonic smatra da je visok kvalitet glasa najvažniji - kako bi se osiguralo da vaša poruka bude razumljiva. Poboljšani radio sistemi održavaju kvalitet poziva čak i na ekstremnim površinama ćelija, zahvaljujući Panasonikovoj poboljšanoj tehnologiji obrade glasa. Performanse u bučnom okruženju su takođe poboljšane - ambijentalna buka se inteligentno detektuje i smanjuje, dajući optimalne performanse u oblastima podložnim visokim nivoima pozadinske buke.\nUređaj omogućava povezivanje 8 slušalica na jednu bazu i podržava 8 simultanih razgovora.\nPanasonic KX-TGP600CEB SIP telefon kombinuje sve prednosti poziva koristeći HD VoIP i klasične funkcije telefona. Baterija telefona omogućava razgovor u trajanju od 11 sati i preko 200 sati u mirovanju.\nPodrška za 8 DECT bežičnih slušalica i istovremenih veza\n1.8" ekran u boji\nDo 8 SIP naloga/dodatnih slušalica\nDo 8 istovremenih razgovora\nMože se registrovati na 6 ripitera\nKompatibilnost sa raznolikim Panasonic slušalicama i ripiterom za povećanje dometa\nVreme razgovora 11 sati\nVreme mirovanja 200 sati\nDimenzije (Š x D x V mm) :\nOsnovna jedinica približno 118,7mm x 45mm x 88,1mm\nSlušalica približno 47,8mm x 25,5mm x 153,2mm\nDržač punjača približno 71,6mm x 75,4mm x 42,3mm


Pobeda Orlova na startu EP – Nadlanu.com\nPobeda Orlova na startu EP\nObjavljeno 15. jan 2012. / 20:37:03\nSrpski rukometaši odlično su otvorili utakmicu golom Ivana Nikčevića iz kontranapada što je “orlovima” do sada karakterisano kao najslabiji deo igre. Posle gola Marka Vujina sa bekovske pozicije, pa prvog pogotka Poljaka, Momir Ilić je bio precizan iz sedmerca.\nPred oko 6.000 gledalaca u hali Pionir rukometaši Srbije u prvom poluvremenu su imali tri sedmerca, od kojih je samo prvi iskorišćen, a drugi i treći promašili su Ilić i Vujin.\nU prvom delu igre Srbija je kontrolisala igru, čvrsto se postavljala u odbrani, a u napadu igrala brzo na kontranapade.\nNajraspoloženiji na startu meča bio je Nikčević sa četiri postignuta gola, a pored njega odlično su igrali i Ilić i Vujin.\nSrbija je u petom minutu napravila prednost od pet golova razlike što je bila najveća razlika u prvom poluvremenu. “Orlovi” su održavali razliku, ali su se Poljaci vratili u meč sa dva brza gola, međutim srpski igrači su na pauzu otišli sa četiri gola prednosti 11:7.\nDobrom igrom u odbrani i odličnom utakmicom golmana Darka Stanića, koji je na kraju imao 50 odsto odbranjenih udaraca, srpski reprezentativci opuštenije su ušli u završnicu susreta, što su Poljaci iskoristili i meč završili sa samo četiri gola zaostatka za “orlovima” koji su pobedili 22:18.\nZa najboljeg igrača na meču proglašen je golman Srbije Darko Stanić koji je odbranio 13 šuteva Poljaka.


Srbija Archives - Stranica 10 od 17 - UGLJEVIK.INFO\nNaslovna Region Srbija (page 10)\nAmbasador Srbije Oliver Potežica preminuo u bolnici u Tunisu\nAmbasador Srbije u Libiji Oliver Potežica preminuo je jutros u bolnici u Susu u Tunisu, potvrdio je „Tanjugu“ ministar spoljnih poslova Srbije Ivica Dačić. Potežica je podlegao povredama koje je juče zadobio u saobraćajnoj nesreći u Tunisu. Ministarstvo zdravlja Tunisa pružilo je, kako je juče saopšteno, svu moguću pomoć u liječenju ambasadora Potežice, kao i srpska ambasada u Tunisu. Zbog …\nBrutalan napad od strane Zaeva\nPrvi potpredsednik vlade i ministar spoljnih poslova Srbije Ivica Dačić ocenio je da se srpski prijatelji ne ponašaju onako kako je nastupio lider Socijaldemokratskog saveza Makedonije (SDSM) Zoran Zaev. „Srbi su najveći i najbolji prijatelji Makedonaca, a ovako kako je Zaev nastupio se ne ponašaju prijatelji Srbije,“ rekao je Dačić reagujući na izjavu Zaeva u intervju za Kurir TV da …\nPremijer Srbije Aleksandar Vučić i ambasador Ruske Federacije u Beogradu Aleksandar Čepurin saglasili su se da će učešće Srbije na Sanktpeterburškom forumu biti prilika da se mogućnosti i rezultati srpske privrede predstave na najbolji način. Srbija će ove godine učestvovati na Sanktpeterburškom međunarodnom ekonomskom forumu u svojstvu zemlje-počasnog gosta, a Vučić i Čepurin su se složili da je ovo prilika …\nApelacioni sud u Beogradu zakazao je za danas suđenje jatacima generala Ratka Mladića, nakon kojeg bi trebalo da bude donesna pravosnažna odluka u ovom procesu koji traje punih 10 godina. Apelacioni sud je odlučio da sam u drugostepenom postupku izvede ključne dokaze u procesu protiv optuženih za pomaganje u skrivanju generala Mladića od 2002. do 2006. godine, dok ga je …\nU selu Glogovica kod Aleksinca od udara struje poginuli su M. M. (46) i njen sin D. M. koji je imao 16 godina, saznaje “Blic”. Prema prvim informacijama tragedija se dogodila navodno tako što se žica kojom se njihova kuća napajala strujom usljed vjetra otkačila i pala blizu djeteta. – Dečko je uhvatio žicu pod naponom i nakon toga je …\nPremijer i novoizabrani predsjednik Srbije Aleksandar Vučić rekao je da izjave vezane za ujedinjenje Albanije i Kosova ostaju samo u domenu želja. Vučić je zamolio njihove protagoniste da ne izlaze u javnost sa takvim izjavama, jer to ne doprinosi dobrim odnosima u regionu. „Mi ih molimo, ponavljam, molimo da sa takvim izjavama, ma šta mislili, ne izlaze u javnost jer …\nPage 10 of 17First...89101112\t...Last


Vučić: Verujem u evropsku budućnost Srbije, prošla vremena ucena - Glas Zaječara\nCrveni krst Zaječar organizuje grupnu diskusiji pod nazivom “Zdravo starenje i…\nHome Društvo Vučić: Verujem u evropsku budućnost Srbije, prošla vremena ucena\nPredsednik Srbije Aleksandar Vučić izjavio je danas u Briselu da veruje u evropsku budućnost Srbije i regiona i da su „prošla vremena kada slobodne i nezavisne države neko može da ucenjuje“.\n„Verujem da ćemo se zajedno sa našim prijateljima iz regiona boriti za evropsku budućnost, poštujući sebe i verujući da zajednički možemo mnogo toga da uradimo“, rekao je Vučić novinarima po dolasku na sastanak lidera Evropske unije (EU) i zemalja Zapadnog Balkana.\nNa pitanje da li se uplašio mogućih pritisaka pred samit, on je rekao da su „prošla vremena u kojima slobodne i nezavisne države neko može da ucenjuje i pritiska“.\n„Ali, tu smo da razgovaramo o evropskoj budućnosti i verujemo, nadamo se dobrim zaključcima za Zapadni Balkan. Ako se desi dobro je, ako ne nema veze, mi smo opet vrlo zahvalni EU za ulaganje u naše zemlje, donacije a mi ćemo uraditi sve što možemo da se pobrinemo sami za sebe“, rekao je Vučić.\nPrethodni tekstEparhija timočka: Crtice o Dubašnici za one kojima je stalo do istine. Reakcija na tekst o monahu Savi\nDirektorka TO grada Zaječara Dragana Gogić Rajković dobila priznanje „Lider u promociji turizma“ 23/06/2022


Predlog ministra: Nastavnike i direktore ocenjuju roditelji | Edukacija\nSrbija u vrhu – po broju iseljenih mladih ljudi 04/05\nOsmaci danas polažu test iz matematike 16/06\nNa Novom Beogradu počinje sa radom najsavremenija osnovna škola 18/02\nPrema predlogu ministra prosvete, nauke i tehnološkog razvoja Mladena Šarčevića, roditeljima đaka će biti dodeljena nova uloga – ocenjivanje nastavnika i direktora škola.\nMinistar Šarčević smatra da je roditeljima do sada bila dodeljivana slaba uloga u školi i da bi to trebalo da se promeni.\n“Njih niko nikada nije pitao šta zaista misle, a oni mnogo toga znaju. Zato pojačavamo ulogu roditelja u odlučivanju, kontroli i ocenjivanju nastavnika i direktora škola i to kroz nezavisna, nova roditeljska tela” – rekao je ministar Šarčević.\nOn je, međutim, najavio i da će od Ministarstva za rad zatražiti da se postavi pitanje odgovornosti porodica učenika koji beže sa časova.\n“U svetu se za to zna cena – 20 izostanaka jednako 1.500 evra, pa da vidite kako će da se smanji izostajanje”, objasnio je Šarčević.\nGovoreći o ocenjivanju učenika, on je rekao da ocena ne treba da bude sredstvo moći i izvor korupcije, kao i da nastavnici moraju da nauče da rade drugačije.\n“Ako nastavniku od uspeha njegovih učenika zavisi i visina plate, moraće i više da se potrudi. Najbitnije je da se napusti koncept bubanja. Nastavnici će dobiti veće plate kada taj kvalitet rada bude merljiv”, rekao je Šarčević.\nOsnovano Društvo matematičara Novog Sada\nKonačni rezultati male mature 2018\nIT škole pored učenja imaju i praksu na daljinu\nUspeh srpskih četvrtaka - iznad svetskog proseka\nDanas se obeležava Dan nauke i 163. godine od rođenja Nikole Tesle\nOk mi je ideja da se naplati neopravdani izostanak ali sto uopstse spominjati inostranstvo sa kaznama od 1500eu??U inostranstvu su plate od 3000-5000eu…a kod nas???Drugo,roditelji trebaju da se ukljuce u saradnju a ucitelji da kvalitetnije rade sa decom.Ovo ostalo mi je sve uredu.


Savjetnik predsjednika PKS Aleksandar Kemiveš predstavio je ulogu te nacionalne poslovne asocijacije na podršci kompanijama da unaprijede svoje poslovanje u inostranstvu i povežu se sa velikim međunarodnim kompanijama.\n-Španski ekspert govoriće nam o kapacitetima na tržištu EU u oblasti prehrambene industrije, kao i mogućnostima naših kompanija, rekao je Kemiveš.\nOn je podsjetio da PKS organizuje učešće kompanija iz prehrambenog sektora na svim velikim svjetskim sajmovima kako bi predstavile svoj proizvodni program i povezale se sa potencijalnim partnerima.\nMiguel Lucas iz Španije, ekspert za prehrambenu industriju rekao je da prehrambena indsustrija u Srbiji ima veliki potencijal na tržištu EU.\n-Želimo da Srbija bude više prisutna u Evropi, rekao je on i dodao da kompanije iz tog sektora mogu da budu konkuretne kompanijama koje posluju na velikim tržištima.\nEkspert iz Španije je istakao važnost učešća kompanija na međunarodnim sajmovima i konferencijama širom EU jer se na taj način promovišu proizvodni programi.\nNa sastanku u PKS španski stučnjak je predstavnicima srpskih kompanija iz prehrambene industrije govorio o novim trendovima u industriji hrane u Evropi sa osvrtom na saradnju dobavljača i trgovinskih lanaca.\nBilo je reči i o projektu EUxcellence u okviru kojeg se organizuje i prvi sajam srpskih prehrambenih proizvoda u Briselu krajem septembra kao dio aktivnosti da se domaći proizvođači hrane i pića što bolje pozicioniraju na tržištu Zapadne Evrope i iskoriste mogućnosti EU fondova. Tanjug\nTagovi: Aleksandar KemivešEUxcellencehranaindustrijaizborMiguel Lucaspks\n21.06.2016 | 11:11\nFokus PKS na malim i srednjim preduzećima


AGENCIJA: DOGOVOR MINISTARSTVA PROSVETE I SINDIKATA USKORO – ГСПРС Независност\nНасловна/Новости/Актуелно/AGENCIJA: DOGOVOR MINISTARSTVA PROSVETE I SINDIKATA USKORO\nKako je Tanjugu rekao miritelj u postupku Živko Kulić, strane u sporu, Ministarstvo provete i sindikati, prihvatili su na današnjem prvom ročištu za mirenje da se uz posredovanje Agencije reši spor i da se što pre nađe rešenje.\nKulić je naveo da će postupak u Agenciji biti nastavljen sutra i precizirao da strane pokušavaju da nađu kompromisno rešenje između traženih oko sedam milijardi dinara i četiri milijarde dinara koje je ponudila vlada, odnosno ministarka finansija Diana Dragutinović.\nOn smatra da je ovo „istorijski ternutak za Srbiju“, jer se prvi put događa da se vodi postupak mirnog rešavanja spora nastalog na nivou jedne delatnosti, grane.\n„To je civilizacijsko dostignuće, koje ubuduće treba da postane praksa“, rekao je Kulić i preporučio i drugim stranama u sporu da se obrate Agenciji, pre nego što pribegnu drugim vidovima ostvarivanja svojih prava.\nRočištu su prisustvovali predstavnici vlade, nadležnih ministrstava, sindikata, pa ukoliko bude postignut dogovor sve ostalo je samo stvar tehničke prirode, rekao je Kulić i naveo da se tom slučaju strane zaključuju obavezujući sporazum.\nVećina škola u Srbiji štrajkuje već nekoliko dana, jer prosvetni radnici traže povećanje plate za jednu četvrtinu i isplatu zaostalih jubilarnih nagrada i otpremnina.\nSutra sastanak premijera, ministara i sindikata prosvete\nPremijer Mirko Cvetković i ministri prosvete i finansija, Žarko Obradović i Diana Dragutinović, razgovaraće sutra u Vladi Srbije sa predstavnicima sindikata u oblasti obrazovanja o zahtevima za poboljšanje materijalnog položaja prosvetnih radnika.\nVlada Srbije će na sutrašnjoj sednici razmotriti informaciju o aktuelnom štajku prosvetnih radnika, potvrđeno je Tanjugu u vladi.\nU nekom od protesta, generalnom ili zakonskom štrajku, su škole članice Unije sindikata prosvetnih radnika Srbije, Sindikata radnika u prosveti Srbije i sindikata „Nezavisnost“ i Sindikata obrazovanja Srbije.\nPrema podacima Ministarstva prosvete trenutno 1.324 škole (75 odsto) rade u punom ili sa skraćenim radnim vremenom, dok je u 457 njih organizovana potpuna obustava nastave.


Vlada FBiH ove godine osigurala 25 miliona KM za projekt aerodroma u Bihaću – Biznis.ba\nNaslovnaBiHVlada FBiH ove godine osigurala 25 miliona KM za projekt aerodroma u Bihaću\nobjavljeno 09. apr 2021. u 14:16\n“Za dosadašnju fazu gradnje izdvojeno je oko 10 miliona, te je u ovoj godini osiguran budžet od još 25 miliona maraka. Konkretno na današnjem sastanku smo govorili o programu utroška tih sredstava, odnosno potrebnom vremenu za realizaciju naših planiranih poteza u okviru spomenutog ovogodišnjeg budžeta. Apsolutno smo saglasni da idemo u faznu gradnju, prvenstveno ove godine poletno-sletne staze dužine 1. 200 metara, prve faze aerodromske zgrade, osvjetljenja, radarskog praćenja, elevatora za prilaz aviona i ostalih tehničkih stvari”, riječi su premijera Novalića.\n“Ukupna vrijednost projekta aerodroma u Bihaću je oko 130 miliona KM, a mi ćemo s ovogodišnjim sredstvima već doći do cifre od oko 35 miliona KM koje je osigurala Vlada Federacije BiH. Ne bismo imali ništa protiv uključivanja koncesionara, ne toliko zbog potrebnog novca, koliko zbog iskustva i mogućnosti turističke i poslovne promocije kako aerodroma, tako i Unsko-sanskog kantona”, izjavio je premijer Federacije BiH.\n“Već smo uradili projektnu dokumentaciju, prilazni put, testnu poletno-sletnu stazu i izvršili dobar dio eksproprijacije zemljišta, pa sam zaista optimističan oko realizacije možda i najvećeg projekta ikada za Unsko-sanski kanton. Brzo krećemo s daljim radovim, odnosno svrsishodnim raspolaganjem novcem kojeg je osigurala Federalna vlada. Već je u izradi aeronautička studija, tako da je pred nama mnogo posla ove godine”, kazao je bihaćki gradonačelnik Fazlić.\nNa današnjem sastanku kojem su prisustvovali i federalni ministar poljoprivrede, vodoprivrede i šumarstva Šemsudin Dedić, te zastupnici u federalnom i državnom parlamentu Hamdija Abdić i Hadis Jusić razgovaralo se i o uslovima za skorašnji početak gradnje putne komunikacije Bihać – Bosanska Krupa preko Srbljanskog platoa.


BTC $43.017 -0,16%\nSOL $148 +0,08%\nXRP $0,78 -0,12%\nNovi izveštaj BitMEX-a pokazuje da su ICO timovi izgubili 54 posto vrednosti od početnih 24 milijarde dolara, koliko su vredeli tokeni koje su dodelili sebi\nVrednost tokena koje su razvojni timovi ICO projekata dodeli sebi je smanjen za 54% u odnosu na početnu vrednost koja je iznosila 24 milijarde dolara. To je otkriveno u najnovijem istraživanju kripto berze BitMEX objavljenom 16. januara.\nBitMEX je sproveo istraživanje ICO tržišta u saradnji sa TokenAnalyst firmom, razmatrajući balanse više od stotinu projekata na Itirijum (ETH) mreži. U analizi je navodno korišćena tehnika mašinskog učenja i bila je zasnovana na interpretaciji podataka iz pametnih ugovora i uzoraka transakcija sa Itirijum blokčeina.\nPrema podacima iz ovog izveštaja, ukupna vrednost svih tokena koje su projekti dodelili svojim razvojnim timovima smanjila se sa 24,2 milijarde dolara u vreme emisije svakog pojedinačnog tokena na oko 5 milijardi dolara. Iz BitMEX-a su okrivili tržište koje je cele prethodne godine bilo u padu kao glavni razlog, uz transfere od ukupno 1,5 milijardi dolara na druge adrese i dodaju:\n“Na osnovu trenutno nelikvidnih cena, ICO timovi i dalje imaju tokene u vrednosti od oko 5 milijardi dolara. U istom periodu, timovi su možda ostvarili dobit od 1,5 milijardi dolara prodajom tokena, na osnovu transfera tokena na druge adrese.”\nU izveštaju se dodatno naglašava da je ukupna vrednost tokena prema njihovoj istorijski maksimalnoj vrednosti iznosila više od 80 milijardi dolara.\nZaključak koji su napravili BitMEX i TOkenAnalysts na osnovu sprovedenog istraživanja je da ICO tržište pati od nedostatka standarda i transparentnosti, posebno u pogledu dodeljivanja tokena razvojnim timovima. BitMEX je primetio da bi analiza mogla dodatno da se iskomplikuje ako uzmemo u obzir da timovi mogu da kreiraju, poništavaju, kupuju i prodaju vlastite tokene.\nKao što je BitMEX otkrio u novembru, najmanje 12 ICO projekata, od kojih je svaki prikupio više od 50 miliona dolara prodajom tokena, tek treba da se pokrenu.


MMF smanjio projekciju globalnog rasta\nBeta 6. oktobra 2015. 19:00\nMeđunarodni monetarni fond (MMF) smanjio je projekciju globalnog privrednog rasta, navodeći da je ugrožen smanjenjem cena sirovina i nervozom na finansijskim tržištima.\nMMF je saopštio da će svetska privreda porasti za 3,1 odsto ove godine, dok je u julu ta procena bila 3,3 odsto. Rast od 3,1 odsto bio bi najsporiji od recesione 2009. godine.\nU izveštaju MMF-a objavljenom uoči godišnjeg skupa te institucije i Svetske banke ove nedelje u Limi, navodi se da će SAD imati rast od 2,6 odsto, dok je u julu predviđeno 2,5 odsto.\nZemlje u razvoju, koje su više pogođene padom cena sirovina, imaće rast od četiri odsto, čime će ova godina biti peta uzastopna u kojoj se smanjuje taj rast.\nProcena MMF-a za evrozonu i Kinu je ostala ista – zemlje koje koriste evro će ostvariti ukupni rast od 1,5 odsto, dok će druga najveća svetska privreda porasti za 6,8 odsto.\nGlavni ekonomista MMF-a Moris Obstfeld rekao je novinarima da sada deluje da je rizik od negativnog trenda malo veći nego pre par meseci, ali i negirao opasnost od globalne recesije.\nPadom cena sirovina najviše su pogođeni Brazil, za koji se predviđa smanjenje privrede za tri odsto, i Rusiju, za koju se predviđa pad od 3,8 odsto, kome su pored smanjenja cena nafte doprinele i ekonomske sankcije Zapada zbog poinašanja Moskve u vezi sa Ukrajinom.\nSmanjenje cena energenata je pogodilo i Kanadu kojoj MMF predviđa smanjenje rasta za pola poena na 1,5 odsto.\nKineska privreda se usporava četvrtu godinu zaredom, delom i zato što vlada u Pekingu nastoji da preokrene privredu od zavisnosti od izvoza i stranih investicije, ka održivijem, ali sporijem rast zasnovanom na potrošnji.\nObstfeld je rekao da je kineska proizvodnja suočava s problemima, ali da sektor usluga cveta.\nUsporenje rasta u Kini smanjilo je potražanju za sirovinama iz zemalja u razvoju, što je oborilo i cene nafte, bakra i drugih materijala.\n„Ono što se dešava u Kini ima uticaj na celu svetsku privredu“, rekao je Obstfeld.\nJapanska privreda će, prema prognozi MMF-a, ove godine imati rast od 0,6 odsto, što je lošije od julske prognoze od 0,8 odsto, ali poboljšanje u odnosu na prošlogošnjeg smanjene od 0,1 odsto.


KOŠARKAŠKA JAVNOST UDRUŽENA U POZIVU: „DANAS SVI U HALU SPORTOVA NA HUMANITARNI BASKET“ - Zajedno Za Život\nDanas će se u Hali Sportova Ranko Žeravica na Novom Beogradu održati jedinstvena humanitarno-sportska akcija koju organizuje Humanitarna organizacija „Zajedno za život“ i koja za cilj ima sakupljenje sredstava za pomoć pri lečenju dece.\nSvi posetioci imaće prilike da danas od 18h u kultnoj Hali Sportova igraju basket „1 na 1“ sa poznatim košarkašima i tako postanu donatori Humanitarne organizacije „Zajedno za život“ koja pomaže deci u procesu lečenja i koja sakuplja sredstva kroz organizaciju jedinstvenih sportskih događaja.\nUčešće u ovoj akciji uzeli su naši proslavljeni košarkaši Igor Rakočević, Novica Veličković i Saša Pavlović, dok će se kao bonus igrači sa kojima posetioci mogu da odigraju basket pojaviti i naš poznati komentator Slobodan Šarenac i glumac iz aktuelnog bioskopskog hita „Južni vetar“, Miloš Petrović Trojpec.\nKošarkaška javnost udružena je u mišljenju da ljubitelji košarke i humani ljudi danas moraju biti u Hali Sportova da bi ispratili ovu humanitarnu akciju, te su svoje javne pozive poslali košarkaški reprezentativci Miroslav Raduljica, Nikola Kalinić, Stefan Peno i Marko Simonović, kao i sportski novinari koji su asocijacija na košarku, Slobodan Šarenac i Edin Avdić.\nSvaki posetilac koji dođe danas u Halu Sportova na Novom Beogradu imaće prilike da, u zamenu za donaciju na licu mesta, odigra kratku partiju basketa od 2 poena sa nekim od proslavljenih košarkaša koji će učestvovati u akciji i tako pomogne Fond Humanitarne organizacije „Zajedno za život“ koja pomaže oboleloj deci.\n„Zajedno za život“ više od godinu dana uspešno pomaže oboleloj deci u procesu lečenja i njihovim porodicama, te je tako već donirala preko pet miliona dinara i pomogla preko tridesetoro dece i jedna je od retkih humanitarnih organizacija koja aktivno pomaže deci kojoj je potrebno lečenje, ali i njihovim porodicama. Takođe je jedinstvena humanitarna organizacija koja je sportskog tipa I koja uz pomoć sportista I sportskih akcija I utakmica sakuplja sredstva za lečenje najmlađih. Humanitarni broj organizacije je 8495 I slanjem bilo koje tekstualne poruke na ovaj broj donira se 100 dinara u Fond za pomoć pri lečenju dece.\nPrevious StoryHUMANITARNA VEČERA SA TRINKIJERIJEM ZA LEČENJE MALOG NIKOLE PROTEKLA U ZNAKU SJAJNOG GESTA NOVOG TRENERA KKP!


Ljubica Petrović - Blic\nMuzička škola „Isidor Bajić“ plaća Katoličkoj crkvi mesečni zakup oko 4.000 evra. Baletska škola je takođe podstanar u zgradi koja pripada Jevrejskoj opštini, a njihova mesečna kirija je 2.000 evra. Nadležni kažu da će se kirije plaćati do iduće jeseni, jer se nadaju novcu od EU od kojeg će izgraditi zgrade obe škole.\nNOVI SAD - Od 16 kompjutera koje ima informatički kabinet Gimnazije „Isidora Sekulić“, pokvarena su četiri. Na svakom času informatike za jednim kompjuterom sede dva učenika, ali samo jedan može da radi, dok drugi đak gleda ili vežba informatiku na papiru.\nSlikarka bez ruku želi na Akademiju\nDejana Bačko (19) ne može sama da zakopča farmerice i veže kosu, a sve ostalo radi kao i njeni vršnjaci, samo malo drugačije. Ona piše, slika, crta, kuva, pere sudove, hvata beleške na časovima - nogama.\nPorodila komšinicu u liftu\nMedicinska sestra Milica Zorić porodila je komšinicu u liftu svoje zgrade u centru Novog Sada. Drama je trajala 45 minuta, nakon kojih je, dok je suprug porodilje pazio da se lift ne pokrene, rođena beba Martina.\nOtkazano 100 operacija\nStotinak pacijenata koji su imali zakazanu operaciju u Vojnoj bolnici u Novom Sadu u narednih mesec dana, neće moći da računa na ovu intervenciju, jer su sve otkazane.\nNovosadska porodica Mirosavljević dobila je spor protiv Republičkog fonda za zdravstveno osiguranje, koji je odbio da odobri plaćanje za utvrđivanje dijagnoze u inostranstvu njihovoj ćerki. Ovo je prvi slučaj u Srbiji da je država optužena da je protivzakonito oduzela detetu pravo na lečenje i dijagnozu. U Fondu zdravstvenog osiguranja nisu hteli da komentarišu slučaj, samo su kratko odgovorili da će ispitati ceo predmet.\nDečaka rođenog sa 760 grama donatori šalju u banju\nDvogodišnji Novosađanin B. A. dobiće lečenje u banji jer se nakon pisanja „Blica“ našoj redakciji javilo više ljudi spremnih da pomognu. Dečak koji je prevremeno rođen i ne može samostalno da hoda, u sredu putuje u Ribarsku banju, a potom će terapiju produžiti u Kanjiži.\nJedanaest studenata iz Bosne i Hercegovine koji studiraju na novosadskim fakultetima dobilo je zauške, a još dvoje Novosađana mlađeg uzrasta takođe je dobilo ovu bolest. Zbog toga što je bolest prešla da domaće stanovništvo, stekli su se uslovi za proglašavanje epidemije i očekuje se da će se narednih dana pojaviti još novih slučajeva. U Zavod za zaštitu zdravlja studenata prvi pacijenti su se javili još polovinom januara, a period inkubacije može da traje i do 25 dana. Svi koji osete mučninu, primete otoke iza ušiju, imaju visoku temperaturu i glavobolju, treba da se jave izabranom doktoru.\nDevojčica fudbalski mag i njen brat mađioničar oduševili u šouu „Ja imam talenat”\nDevojčica koja pimpluje loptu poput Pelea i Maradone i njen brat koji peva i izvodi mađioničarske trikove opčinili su i publiku i žiri u šou programu „Ja imam talenat“. Preko noći su ovi mali Novosađani postali popularni, svi ih u gradu prepoznaju, osmehuju im se ljudi na ulici, u autobusu. Allegra i Naitije Poljak nesumnjivo imaju talenat, ali i šarm kojim plene i na sportskom terenu i na pozornici.


Osigurani snovi o Olimpijskim igrama - Biznis i Finansije\nHome\tPromo\tOsigurani snovi o Olimpijskim igrama\nOsigurani snovi o Olimpijskim igrama\nby bifadmin 11. februara 2021.\nZorana Arunović, Strahinja Stefanović i Dušan Bulut, srpski sportisiti i kandidati za olimpijski dres, uz podršku DDOR osiguranja, podelili su svoje priče o tome kako se spremaju za nove pobede. Tri dokumentarne priče dostupne su na YoutTube kanalu DDOR osiguranja sa idejom da inspirišu, motivišu i podstaknu kako sportiste, tako i sve druge.\nKroz priče o svojim strahovima, nadama i željama, oni nam pričaju priču o tome kako su upravo nove okolnosti pokazale koliko je važno razmišljati unapred, misliti o ličnoj sigurnosti, ali i o osiguranju karijere kao i kako da se i kroz nepredvidljive situacije pronađe način da pružiš svoj maksimum.\nVreme je za nove pobede, jednoglasni su srpski sportisti koji su dodatnu godinu, za koju su odloženeOlimpijske igre, iskoristili da izbruse veštine, unaprede formu i spreme se za najveće sportsko takmičenje.\nOkom kamere zavirili smo u intimni svet naših olimpijskih asova da bismo zabeležili njihova osećanja, strahove i nade u ovoj olimpijskoj godini nakon teškog perioda izazvanog otkazivanjem Igara\nKako pronalaze snagu pred praznim tribinama, šta su tačke nove realnosti u kojima crpe snagu za ostvarenje svojih sportskih snova i šta se sve promenilo u njihovim planovima saznaćete u ovoj filmskoj trilogiji pod nazivom ’’Za sve nove pobede’’.\nU atomskom skloništu na Novom Beogradu, u društvu svoje sestre vrhunskog trenera, Zorana neumorno trenira i pronalazi razlog za veru u životnu filozofiju da loši trenuci nisu konstanta i da oni uvek prodju. Svakodnevno okrenuta svom cilju da u Tokiju potvrdi svoj šampionski status, ne krije da se krize i njoj dešavaju ali da snagom volje i verom u posvećeni rad uspeva da ih prevaziđe. Velika šampionka svakim svojim gestom u ovom kratkom filmskom zapisu ostavlja utisak sportiskinje koja će biti spremna da učini sve da naš olimpijski tim postane šampionski.\nLink na video Zorane Arunović\nNajbolje rangirani igrač sveta u basketu 3na3 navikao je na svetla pozornice. Višestruki osvajač najvećih turnira i najsjajnijih medalja u ovoj novoj olimpiskoj diciplini je u svojoj karijeri doživeo sve, od uličnih terena preko trijumfa na svetskom prvenstvu do takmičenja pred praznim tribinama. Gde Dušan puni baterije, šta mu se dešavalo u glavi kad je shvatio da su Igre otkazane, koliko je teško pronaći novu inspiraciju i kako se nosi sa ogromnim očekivanjima nacije saznaćemo dok nas kapetanski vozi svojim čamcem po Dunavu.\nLink na video Dušana Buluta\nJedan od najmlađih članova Olimpijskog tima Srbije rođen je za velike stvari i to se vidi u svakom trenutku razgovora sa njim u kom prosto zrači optimizmom dok uverava gledaoca da je otkazivanje Igara za njega baš dobro i da se obradovao ekstra godini koju je posvetio još marljivijem treniranju. Šta se dešava u Strahinjinim šampionskim snovima i kako planira da ih ostvari saznaćete dok odmarate oči u prelepom ambijentu Dunava kod Bačke Palanke.\nLink na video Strahinje Stefanovića\nKorona je, kao malo šta u istoriji, zaustavila svet i poslala snažnu poruku o prioritetima svakog čoveka i društva u celini. Novi koncept socijalizacije na daljinu i komunikacija preko ekrana učinili su da strasti ostanu zarobljene ispod maske, a svakodnevica u kojoj glasno pevamo dok bodrimo svoje sportske heroje do nedavno se činila prilično daleko. Sigurnost sportistima da su njihovi snovi i naše želje dostižne danas je važnija nego ikad. DDOR osiguranje posvećeno je afirmaciji vrednosti sporta i naporima za kvalitetnijim načinom života. Ponosni je partner Olimpijskog tima Srbije i prati hrabre sportiste na putu – Za sve nove pobede.\nUNIQA putno osiguranje sa COVID-19 pokrićem za ceo svet\nPrimena tehnologije i u službi bezbednijeg rudarstva: Da li ste čuli za 5G rudnik?


Memorandum o razumijevanju sa Shell-om – NAFTNI DERIVATI\nMemorandum o razumijevanju sa Shell-om\n19. veljače 2013. admin\nU ime Federalne vlade memorandum su potpisali premijer Federacije BiH Nermin Nikšić i federalni ministar energije, rudarstva i industrije Erdal Trhulj, a u ime Shella potpredsjednik Portfolia za istraživanje i strategiju Marcus Antonini i direktor za nove investicije i isporuku Michael Foley.\n„Geološka istraživanja nafte i plina predstavljaju poslove od strateškog interesa za Federaciju BiH. Implementacijom aktivnosti predviđenih u ovom Memorandumu osigurati će se pretpostavke za vrlo moguću eksploataciju nafte i plina u FBiH. Na ovaj način Vlada FBiH realizira svoje opredjeljenje ka intenziviranju ekonomskog razvoja i privlačenju međunarodnih investicija, ovog puta u istraživanje i razvoj resursa hidrokarbonata, u čemu upravo Shell ima najbolja iskustva stečena širom svijeta“, naglasio je premijer Nikšić.\nObveze Vlade FBiH koje proističu iz Memoranduma su da Shell-u učini dostupnim podatke kojima raspolažu Federalni zavod za geologiju i poduzeće Energoinvest, a na osnovu kojih će Shell uraditi digitalizirani geološki i geofizički prikaz ovih podataka, kao i strukturalnu rekonstrukciju tektonskog vijenca.\nMemorandum o razumjevanju sa SHELL-om\nZakon o istraživanju i eksploataciji nafte i plina\nOdluka o kvaliteti tečnih naftnih goriva


M. D. 22. aprila 2016. 06:00\nAmerička tehnološka kompanija Intel će otpustiti do 12.000 radnika širom sveta, u nastojanju da reorganizuje poslovanje i smanji zavisnost od posrnulog tržišta ličnih računara (PC), saopšteno je iz te kompanije.\nDo sredine 2017. godine, restrukturiranjem će biti elimisano oko 11 odsto radne snage Intela, a cilj je da se „ubrza evolucija sa PC kompanije na kompaniju koja proizvodi na milijarde pametnih uređaja povezanih na računar“, navodi se u saopštenju ove grupacije sa sedištem u Kaliforniji, a prenosi agencija Frans pres.\nOtpuštanja će, kako je saopsteno, biti realizovana kroz kombinaciju dobrovoljnih i prisilnih otkaza.\nZa pokrivanje troškova smanjenja broja zaposlenih, Intel će izdvojiti 1,2 milijarde dolara, a od ovog programa očekuje uštedu od 750 miliona dolara u 2016. godini i 1,4 milijarde dolara uštede do sredine 2017. godine.\nProdaja ličnih računara je početkom 2016. godine pala šesti kvartal zaredom, potonuvši na nivo koji nije viđen još od 2007. godine.\nPosle ovakve objave, akcije Intela su pale više od dva odsto, na 30,90 dolara.\n„Naši rezultati iz protekle godine ukazuju na strategiju koja daje rezultate i na solidne temelje za rast. Imamo priliku da ubrzamo ovaj zamajac“, izjavio je generalni direktor Intela, Brajan Krzanič.


Vlada Srbije saopštila je da je danas na sednici usvojila Predlog zakona o izmenama i dopunama Zakona o kulturi, kojim se detaljno regulišu pojedine oblasti kulture i stvaraju zakonski preduslovi za ujednačeno, sistemsko i efikasno uređenje ove oblasti.\nTakođe se utvrđuje sastav, način izbora i mandat Nacionalnog saveta za kulturu. Izmenama ovog zakona predviđeno je da se Arhiva Srbije menja u Državni arhiv Srbije, a Narodnog muzeja u Beogradu u Narodni muzej Srbije.\nSprečavanje dopinga u sportu\nAkcionim planom predviđen je niz mera i aktivnosti čija realizacija doprinosi ostvarenju tri posebno istaknuta cilja - povećana društvena inkluzija osoba sa invaliditetom, obezbeđenje uživanja prava osoba sa invaliditetom na poslovnu sposobnost i porodični život na ravnopravnoj osnovi sa drugima i efikasna zaštita od diskriminacije, nasilja i zlostavljanja, sistemsko uvođenje perspektive invaliditeta u donošenje, sprovođenje i praćenje javnih politika.\nVlada Srbije donela je danas odluku da se Kantonu Sarajevo uputi donacija od 20.000 doza vakcina proizvođača AstraZeneka kako bi se pomoglo građanima u borbi protiv zarazne bolesti Covid - 19.\nČlanovi Vlade doneli su odluku da ''Sava'' centar u Beogradu dobije status spomenika kulture, kao jedan od najuspelijih primera savremene evropske arhitekture sedamdesetih godina prošlog veka.\nSava centar, kao simbol jugoslovenske epohe, u tom periodu predstavljao je najfunkcionalniji kongresni, poslovni i kulturni centar u Beogradu, u kojem su se održavale najznačajnije međunarodne manifestacije, konferencije, koncerti i festivali.


BRAĆA NAM POMAŽU\nrade jaksic\t 24.03.2020. 11:25h 11:32h\nPaketi sa 120.000 maski koje su kineski privrednici poklonili Srbiji kao pomoć u borbi protiv širenja korona virusa stigli su u Srbiju, odnosno magacin u Staroj Pazovi odakle će danas biti transportovane za Beograd.\nZaštitne medicinske maske su kupili i poklonili kineski privrednici koji žive i rade u Beogradu, a prema rečima predsednika Skupštine grada Beograda Nikole Nikodijevića, prvi kontigent maski ide vozačima GSP "Beograd" koji voze koridorske linije, radnicima u Sekretarijatu za socijalnu zaštitu koji su u kontaktu sa velikim brojem ljudi i volonterima u svih 17 beogradskih opština koji pomažu građanima starijim od 65 godina.\nPaketi sa maskama se nalaze u magacinu firme "Sinofarm" u Staroj Pazovi, koja ga je u ovoj situaciji ustupila na korišćenje Reubličkom fondu za zdravstveno osiguranje.\n"U ovom magacinu se doprema sva roba koju kao pomoć dobijamo od Kine. Jutros je stigao još jedan avion nacionalnog avio prevoznika 'Er Srbija' koji je doneo još jedan kontignet pomoći iz Šangaja. Ovde se nalazi medicinska oprema za čitavu teritoriju Srbije, a u ovom kontigentu se nalazi i deo opreme koju su donirali naši prijatelji, Udruženje kineskih privrednika Srbije", rekao je Nikodijević.\n"Mi njih već dugo godina smatramo Beograđanima, našim sugrađanima, njihova deca idu u naše škole, oni su se srodili sa nama i zahvaljujem im na ovom divnom gestu koji su pokazali prema gradu Beogradu", rekao je Nikodijević.\nNaveo je da ovo nije jedina pomoć koju je Beograd dobio i dodao da će se i u narednim turama koje bude prevozila "Er Srbija" nalaziti oprema za Beograd.\n"U ovom prvom kontigentu nalazi se 120.000 medicinskih maski koje će pre svega biti namenjene radnicima naših javnih preduzeća i volonterima - onima koji su najviše u kontaktu sa ljudima i kojima je zaštitna oprema najneophodnija", rekao je Nikodijević.\nDoda je da prvi kontigent maski ide vozačima GSP "Beograd" koji voze koridorske linije, radnicima u Sekretarijatu za socijalnu zaštitu koji su u kontaktu sa velikim brojem ljudi i volonterima u svih 17 beogradskih opština koji pomažu građanima starijina od 65 godina.\n"Zahvaljujem našim prijateljima iz Kine i verujem da će ovo samo ojačati naše prijateljstvo", dodao je Nikodijević.\nPredstavnik Udruženja kineskih privrednika Srbije, koji se novinarima predstavio kao Zo, rekao je da su Kina i Srbija bratske zemlje koje veže čelnično prijateljstvo.\n"Mi ovde živimo već 20 godina i volimo Srbiju. Sada je takva situacija da Srbija ima problem i da joj treba pomoć. Srbija je naša druga kuća i moramo da joj pomognemo. Nadam se da će ova situacija brzo da prođe. Živele Srbija i Kina", rekao je Zo.


U Ontariju zamrnuta minimalna satnica na 14 dolara | Novine Toronto\nU Ontariju zamrnuta minimalna satnica na 14 dolara\nIako je početkom iduće godine trebalo da stupi na snagu zakon o smanjivanju rodnih razlika za plate zaposlenih, sadašnja ontarijska vlada nije spremna da to ispoštuje. Zakon prvi takve vrste u Kanadi je, naime, donet u vreme kada je na čelu provincije bila liberalna vlada.\nPo njemu bi bilo nelegalno da potencijalni poslodavac, na razgovoru za posao, ispituje kandidata o prethodnim zaradama, a obavezivao bi kompanije da odrede nivo zarade za sva javno oglašena radna mesta.\nZakon je, takođe, predviđao da, počev od 2021. godine, sve firme sa više od stotinu zaposlenih upoznaju provinciju sa podacima o primanjima, rodnoj i etničkoj strukturi zaposlenih.\nProvincijski ministar za rad Lori Skot, napominjući da nije sporna transparentnost, već trenutak kada treba da se uvede, rekao je da se sagledava u kolikoj meri Zakon o transparentnosti primanja odgovara preduzećima i kako se može učiniti delotvornim.\nOvo je usledilo svega nekoliko dana nakon što je sadašnja vlada ukinula propis prethodne vlade o deset odobrenih slobodnih dana zaposlenima za hitne slučajeve, od čega je bilo predviđeno da dva budu slobodna.\nVlada je takođe zamrzla minimalnu satnicu na 14 dolara na sat, do oktobra 2020. godine.\nDžuli Kvicinski, ontarijska direktorka Kanadske federacije samostalnih preduzeća, uz razumevanje svih problema koje bi male firme mogle imati ukoliko bi morale da isplaćuju minimalnu satnicu od 15 dolara, koja je prethodno trebalo da stupi na snagu 1. januara, ističe da se tu ne radi o minimalcu, već o svoti koja je potrebna za preživljavanje.\nOntarijski premijer Dag Ford otkazao je i pilot projekat o osnvnom dohotku, obrazlažući da se tom odlukom, na provincijskom nivou, u suštini štedi 17 milijardi dolara.\nPo njegovim rečima, posao, i to naročito ako je dobro plaćen, najbolji je način da se izađe iz siromaštva.


Manji državni trošak, više penzionerima\nZa sada zamrzavanje, potom i indeksiranje penzija prema inflaciji, a dugoročno mešovito – usklađivanje i sa zaradama, ali u fazi pre penzionisanja, predlaže Svetska banka\nPenzije ove godine neće biti dodatno smanjivanje, naredne će u najboljem slučaju ostati zamrznute, ali je vlada MMF-u obećala da će konačno krenuti i u reformu najvećeg potrošača – penzijskog sistema koji godišnje pojede 14 procenata bruto domaćeg proizvoda, a dotacije za pokriće >> Pročitaj celu vest na sajtu Politika << fondovskog deficita čak trećinu budžeta. Obavezala se na ono što je za ekonomiju Srbije u kojoj 1,6 zaposlenih izdržava jednog penzionera (lako finansiranje podrazumeva odnos tri prema jedan) zaista neminovnost.\nPrema studiji Centra za liberalno demokratske sudije „Reforme u Srbiji – dostignuća i izazovi”, pred nadležnima su četiri moguća rešenja: ne preduzimati ništa, postojeći penzijski sistem učiniti restriktivnijim, reformisati ga po takozvanom modelu Svetske banke ili ga kapitalizovati (formiranjem novog investicionog fonda za koji bi sredstva obezbedila država, uglavnom iz kapitala javnih preduzeća ili akcija preostalih po privatizaciji, što bi donosilo prinose od ulaganja i iz kojih bi se dopunski finansirale sutrašnje penzije).\nBudući da je sadašnje stanje, dodatno pogoršano političkim dogovorima, istina zamrznutim u vreme krize, neodrživo i da prostora za restrikcije nema mnogo, jer bi dodatno povećanje stope doprinosa samo vodilo u veće izbegavanje plaćanja, ostaje da se u izmenjenim okolnostima razmotri šta kaže Svetska banka.\nA njen osnovni model, koji domaći reformatori nisu do sada prihvatili, smatrajući da za to još ne postoje uslovi, zasniva se, kako se podseća u CLDS-ovoj studiji, na tri stuba – državni (nefundiran, zasnovan na tekućem finansiranju, skroman po obimu, kao obezbeđenje minimalnih primanja u starosti), obavezni privatni (fundiran kapitalom, zasnovan na individualnim štednim računima) i dobrovoljni privatni.\nMeđutim, Svetska banka svesna realnosti, sudeći po najnovijoj studiji, primenu svog osnovnog modela u Srbiji ostavlja za bolja vremena, baveći se najviše time kako sada i narednih godina sa manje uraditi više, dajući i preporuke za reforme na duže staze.\nI stručnjaci Svetske banke slažu se sa MMF-om da penzije moraju ostati na ledu i u narednoj godini, čime će se uštedeti 3,5 odsto konsolidovanih rashoda u republičkoj kasi, ali predlažu da se nakon toga Srbija vrati i na zakonom iz 2005. godine predviđeno indeksiranje prema inflaciji, koje je inače suspendovano političkim dogovorom (po kome bi se primanja penzionera usklađivala sa zaradama). Banka takođe sugeriše i mere restrikcije u vidu smanjivanja penzija za prevremene penzionere i broja godina ranijeg odlaska u mirovinu (u nekim zemlja je tri, u drugima pet, a u nekima čak nije predviđeno prevremeno penzionisanje), kao i izjednačavanje starosne granice za penzionisanje žena sa onom za muškarce, što bi važilo samo za nove penzionere, pa bi i kratkoročni efekti bili manji.\n– Kombinacija zamrzavanja u 2009. sa povratkom na indeksiranje samo prema inflaciji nakon toga smanjila bi ukupne troškove za penzije sa 14 odsto BDP-a u 2010. na 12,6 do 2015. i 11,3 procenta BDP-a u 2020. godini. Produženje zamrzavanja i u narednoj godini dodatno bi smanjilo penzijske troškove na 12,7 procenata BDP-a u 2010, 11,8 u 2015. i 10,7 odsto u 2020. godini, računice su iz pomenute bančine studije.\nMeđutim, pošto bi dugoročno indeksiranje samo prema inflaciji neprihvatljivo smanjilo penzije (od zaposlenih i poslodavaca bi se tražilo da na svakih 100 dinara zarade za doprinose uplate 22 dinara tokom trajanja radnog veka, a radi penzije koja bi bila samo devet odsto prosečne plate). Stoga je rešenje na duže staze, prema Svetskoj banci prelazak na mešoviti sistem usklađivanja i sa inflacijom i sa zaradama. Naime, vrednost opšteg boda bila bi indeksirana prema zaradama (dozvoljavajući novim penzionerima da se penzionišu sa penzijom koja bi bila jednaka pretežnoj plati u vreme dolaska u penziju), dok bi se penzije nakon penzionisanja usklađivale prema inflaciji.\nOpcija ovom predlogu je potpuno drugačiji penzijski okvir, odnosno povratak na sistem sa definisanim davanjima, onaj koji je postojao u vreme bivše Jugoslavije ili teoretski sistem računa poput švedskog ili poljskog, uz merenje troškova u srpskom kontekstu.\nU Banci priznaju da je uvođenje drugog stuba, pored državnog penzijskog sistema, u Srbiji sada neizvodljivo: neki doprinosi sadašnjih radnika bili bi preusmereni iz državnog sistema na pojedinačne štedne račune osiguranika, što bi dodatno smanjilo prihode državnog sistema i još više povećalo deficit.\nIpak, država će, kažu, morati da dodatno razvija privatni penzijski sektor. Državni sistem neće moći da obezbedi velikodušna davanja penzionerima, pa će oni koji u starosti žele nešto više od onoga što država može da im obezbedi morati i dodatno da štede. Vlada, bi sugeriše Svetska banka, mogla da pomogne obezbeđujući instrumente za takvu štednju, kao što je uradila u slučaju privatnih penzijskih sistema, ali i regulacijom i nadgledanjem te štednje radi njene veće sigurnosti.\nI sve ovo, naravno uz hitnu reformu prikupljanja doprinosa i unapređenje srpske poreske administracije, koja je samo dodatno iskomplikovana spajanjem tri penzijska fonda u jedan, koji praktično i dalje funkcionišu odvojeno, sa posebnim podračunima.\nSve više starih bez penzije\nBez obzira za koji se penzijski sistem u budućnosti odluči, analize Svetske banke upozoravaju, da će Srbija imati sve više starijih ljudi bez prava na penziju.\nBudući da sada penzije prima 53 odsto stanovništva starijeg od 65 godina a trenutno samo 34 odsto radno aktivnog stanovništva uplaćuje doprinose, u budućnosti će samo malo više od jedne trećine stare populacije ostvarivati pravo na penziju. Vlada bi stoga trebalo da razmotri i da li će sadašnji sistem socijalne zaštite moći da pokrije i stare, koji neće uživati ni penziju ni druga državna davanja. Jedna od opcija bila bi da se dopuni penzijski sistem zasnovan na doprinosima, bilo davanjima koja su bazirana na nivou prihoda isključivo za siromašnu stariju populaciju ili boljom integracijom siromašnih starijih građana u program materijalnog obezbeđenja porodice, predlaže se u studiji Svetske banke.


E - priručnik za pokretanje WAMP servera - Saša Stamenković\nPrimarni cilj ovog priručnika je da ukaže na postupak pokretanja Web servera na lokalnom računaru. Namenjen je prvenstveno onima koji se po prvi put susreću sa ovom problematikom. Priručnik za pokretanje WAMP serveraObjašnjenja su propraćena adekvatnim ilustracijama čime je celokupan postupak priličnopojednostavljen. Nakon usvajanja principa istaknutih u ovom e-resursu, pojedinac će biti osposobljen da integriše, konfiguriše i koristi Web server u procesu rada u segmentu razvoja Web aplikacija.\nKljučni aspekti ovog priručnika odnose se na interpretacju principa rada sa PHP i MySQL serverom u grafičkom i konzolnom režimu. U cilju sagledavanja mogućnosti konzolnog režima rada, kada je u pitanju sistem za upravljanje bazama podataka, moglo bi se reći da je težište usmereno ka bližem upoznavanju sa klijentskom aplikacijom: MySQL Monitor.\nUpotreba MySQL monitora se posebno preporučuje svima koji se po prvi put susreću sa SQL-ovom sintaksom. Naime, upotreba ove aplikacije u procesu razvoja relacionih baza podatka može veoma povoljno uticati na brže ovladavanje strukturalnim jezikom za upite.\nVažno je napomenuti da Vam ovaj E-resurs ipak ne može zameniti stručnu literaturu u oblasti SQL-a, pa detalje o ovom jeziku treba potražiti u nekim drugim izvorima.\nEkvivalent konzolnom režimu je grafički orijentisan sistem koji funkcioniše u okruženju Web čitača, čija se upotreba takođe preporučuje iz prvenstveno pragmatičnih razloga, budući da takav sistem predstavlja i jedinu mogućnost pri radu sa „udaljenim Web serverima “.\nUkoliko tek počinjete sa učenjem Web programiranja, verovatno ćete u određenom trenutku imati potrebu da pokrenete neku svoju Web aplikaciju na nekom udaljenom Web serveru na kome nećete moći da pristupate upotrebi MySQL monitora i sličnih aplikacija „sa komandne linije“, već ćete, nasuprot tome, raditi u grafičkom okruženju sa znatno suženim spektrom mogućnosti koje se prevenstveno odnose na nemogućnost kreiranja novih baza i sličnih pogodnosti. Ovakav vid ograničenja vrlo često nastaje kao deo strategije neke hosting kompanije koja će Vam na ovaj način ustupiti novu bazu za određenu sumu novca. Ovo, međutim, ne mora negativno uticati na Vaš rad, budući da uvek možete upotrebiti prefikse i nove tabele kako biste organizovali relacione baze potpuno različitih Web aplikacija unutar jedne iste baze koja Vam je dodeljena odmah nakon otvaranja naloga.\nNa Vašem personalnom računaru, nakon pokretanja Web servera, sledeći uputstva ovog priručnika, bićete u mogućnosti da radite u grafičkom ili konzolnom režimu bez ikavih, maločas spemenutih, ograničenja. Grafičko okruženje MySQL servera je samo delimično opisano u ovom radu, pa smernice za pronalaženje više informacija o ovakvom principu treba potražiti u poglavlju 4.\n Udaljeni Web serveri su najčešće specijalizovani računari takozvanih „Hosting“ kompanija koje često pružaju usluge zakupa FTP naloga, Mail servera, C-panela, RDBMS-a, a u pojedinim slučajevima i mogućnost registrovanja Internet domena.\nMerlot publication, date added to Merlot: July 22, 2012, sva autorska prava su zadržana, © 2012. Preuzimanjem dokumenta automatski dajete saglasnost sa uslovima koriščenja sajta https://www.merlot.org/merlot/viewMaterial.htm?id=558875


Uspostaviti avio liniju Podgorica-Kijev | Share Montenegro\nHome Novosti Uspostaviti avio liniju Podgorica-Kijev\nNow reading: Uspostaviti avio liniju Podgorica-Kijev\nNakon uspješne prezentacije turističke ponude Crne Gore, na kojoj je prisustvovalo preko trideset najznačajnih turoperatora i agencija sa ukrajinskog tržišta i preko petnaest renomiranih medijskih kuća, upriličeni su susreti sa zamjenikom ministra ekonomskog razvoja i trgovine Ukrajine, Mihailom Titarčukom, zamjenikom predsjednika Komiteta za omladinu, sport i turizam, Nikolom Veličkovićem kao i direktoricom direktorata za turizam, Oksanom Serdjuk.\nCrnogorsku stranu na sastancima su predstavljali ambasador Crne Gore u Ukrajini, Ljubomir Mišurović, direktorica Direktorata za razvoj konkurentnosti i investicije u turizmu u Ministarstvu održivog razvoja i turizma, Olivera Brajović, direktorica Nacionalne turističke organizacije Crne Gore, Željka Radak Kukavičić i predstavnik komercijalnog sektora Aerodroma Crne Gore, Miloš Janković.\nAmbasador Mišurović se u uvodnom obraćanju zahvalio ukrajinskoj strani na efikasnoj organizaciji susreta i ukazao da se u Crnoj Gori od obnove nezavisnosti na demokratskom referendumu gradi transparentan sistem, koji iz godine u godinu privlači sve više stranih investitora i dodao da su članstvom Crne Gore u NATO direktne strane investicije kao i broj turista znatno uvećani.\nDirektorica Direktorata za razvoj konkurentnosti i investicije u turizmu u Ministarstvu održivog razvoja i turizma, Olivera Brajović, istakla je da su direktne strane investicije važan impuls ekonomskog rasta Crne Gore, čiji neto priliv iznosi blizu 18% BDP u prosjeku, odnosno oko 800 EUR po glavi stanovnika na godišnjem nivou, što je u evropskom vrhu. Kroz kompetitivan ambijent za poslovanje, sa značajnim potencijalima, Crna Gora nudi brojne povoljnosti stranim partnerima i time omogućavamo direktne finansijske podsticaje za nove projekte, poreske olakšice u manje razvijenim djelovima zemlje, subvencije za zapošljavanje u biznis zonama i konkurenciju između lokalnih samouprava u određivanju visine taksi i lokalnih poreza.\nDirektorica NTO CG, Željka Radak Kukavičić, istakla je da Crna Gora već godinama bilježi tradicionalno dobre rezultate u turizmu, koji čini oko 24% BDP i da je ukrajinsko tržište važno za našu državu. Ujedno je ukazala da postoji prostor za intenziviranje saradnje na planu bolje promocije turističkih potencijala obije zemlje, razmjeni međusobnih iskustava u turističkom razvoju, unapređivanju turističkog kadra i stvaranju uslova za boljim povezivanjem turističkih poslenika dvije zemlje.\nMihajl Titarčuk, zamjenik ministra u Ministarstvu ekonomskog razvoja i trgovine prije svega naglasio je da su reforme zakona i sistema u cjelosti osnova za napredak, i da bi iskustvo Crne Gore u evroatlantskim integracijama bilo od velike pomoći Ukrajini kako bi nastavila modernizaciju sistema i adaptaciju zakona po standardima EU. Predložio je intenzivniju saradnju Radne grupe definisane Sporazumom o saradnji u oblasti turizma izmedju Crne Gore i Ukrajine čiji će sljedeći sastanak biti organizovan najvjerovatnije do kraja tekuće godine.\nPredsjednik komiteta za omladinu, sport i turizam, Nikola Veličković, se zahvalio na iskazanom interesovanju i dosadašnjoj saradnji, te informisao sagovornike da Ukrajina, iako turistički nedovoljno poznata, posjeduje mnogo potencijala za razvoj ove grane, naglasivši da je turizam jedan od prioriteta u radu Komiteta. U svom obraćanju napomenuo je da iskustvo Crne Gore može biti primjer mnogim državama koje se nalaze u procesu izgradnje svojih turističkih potencijala.\nSagovornici su se složili da je avio-dostupnost svakako jedan od ključnih faktora za privlačenje turista sa različitih tržišta, te da postoji interesovanje da se, uz postojeće čarter letove, uspostavi redovni avio i saobraćaj između Podgorice i Kijeva.\nObije strane su zaključile da bi ova linija imala perspektivu te da bi otvorila nove mogućnosti za saradnju u oblasti ekonomije, turizma, kulture, sporta, obrazovanja, ali i svih drugih oblasti.


Besplatna Vip Beach Masters škola odbojke na Adi Ciganliji – Personal magazin\nSva deca do 14 godina moći će da u naredna tri dana, zajedno sa Vanjom Grbićem, oprobaju svoje odbojkaške veštine na najvećem beogradskom kupalištu. Drugu godinu zaredom, kompanija Vip mobile…\nSva deca do 14 godina moći će da u naredna tri dana, zajedno sa Vanjom Grbićem, oprobaju svoje odbojkaške veštine na najvećem beogradskom kupalištu.\nDrugu godinu zaredom, kompanija Vip mobile i Odbojkaški savez Srbije će na Adi Ciganliji organizovati besplatnu Vip Beach Masters školu odbojke za sve zainteresovane mališane. Naš proslavljeni reprezentativac Vladimir Vanja Grbić će, u okviru finalnog turnira Prvenstva Srbije u odbojci na pesku – Vip Beach Masters 2012, i ove godine svim posetiocima uzrasta do 14 godina pokazivati osnovne tehnike ovog sporta.\nNakon velikog broja polaznika tokom leta u šest gradova Srbije, Vip Beach Masters škola odbojke stiže i u glavni grad. Više od 1700 mališana iz Kragujevca, Kladova, Kanjiže, Bača, Bačke Palanke i Novog Sada učili su osnove bičvoleja u prethodna dva i po meseca, a najmlađi Beograđani će imati priliku da budu Vanjini đaci u petak 31. avgusta i subotu 1. septembra od 17 do 18 časova, kao i u nedelju 2. septembra od 14 do 15 časova na glavnom terenu turnira. Svi zainteresovani mališani do 14 godina moći će da se oprobaju u ovom sportu, bez obzira da li imaju odbojkaškog iskustva ili ne. Za školu nije potrebno prijavljivanje, već samo da deca, u pomenutim terminima, dođu na Adu Ciganliju.\nNajava škole odbojke održaće se u subotu, 1. septembra od 13 časova u Vipovom prodajnom mestu u Knez Mihailovoj 9, kada će Vanja Grbić svim posetiocima potpisivati i deliti kačkete i fotografisati se sa njima.\nBesplatna škola odbojke održava se u okviru finalnog turnira Prvenstva Srbije u odbojci na pesku – Vip Beach Masters 2012, na kome će se za šampionsku titulu i nagradni fond od 11.500 evra nadmetati najbolji ženski i muški timovi sa najviše sakupljenih bodova u generalnom plasmanu na svim dosadašnjim turnirima. Turnir počinje danas i trajaće do nedelje, kada ćemo saznati ko su nove šampionke i šampioni Srbije u odbojci na pesku. Organizatori su i ove godine obezbeili besplatan ulaz za sve posetioce, koje očekuju vrhunski mečevi, celodnevna zabava i mnoštvo nagradnih igara.\nBesplatna Vip Beach Masters škola odbojke na Adi Ciganliji was last modified: August 31st, 2012 by Redakcija\nbesplatnoškola odbojkeVanja GrbićVipVip Beach MastersVIP mobile


RS: Šamponi za konje deklarisani za ljudsku upotrebu - Klix.ba\nBiH RS: Šamponi za konje deklarisani za ljudsku upotrebu\nRS: Šamponi za konje deklarisani za ljudsku upotrebu\n15.11.2013. u 15:10\nkonj Inspektorat RS\nZdravstvena inspekcija Republike Srpske utvrdila je da se na tržištu nalaze šamponi namijenjeni za njegu konja koje je uvoznik u Srbiji deklarisao kao šampone za ljudsku upotrebu.\nPrevodom originalne deklaracije ruskog proizvođača "Veda", kod ovlaštenog sudskog tumača za ruski jezik, utvrđeno je da je uvoznik u Srbiji na ove proizvode postavio deklaraciju na srpskom jeziku koja nije vjerodostojan prevod originalne i koja suštinski mijenja namjenu proizvoda, što predstavlja obmanu potrošača, saopšteno je Srni iz Inspektorata Republike Srpske.\nU saopštenju se navodi da će dalji uvoz ovih proizvoda sa neodgovarajućim prevodom deklaracije bit će spriječen, dok je distributeru naloženo da ove proizvode povuče sa tržišta i da ih prije ponovnog stavljanja u promet deklariše u skladu sa originalnom deklaracijom proizvođača.\n"Promet proizvoda za njegu životinja može se obavljati u veterinarskim i poljoprivrednim apotekama pod uslovom da su ispravno deklarisani", ističe se u saopštenju.\n"Zanimljivo je da je Institut za javno zdravlje Srbije Dr Milan Jovanović Batut u Beogradu, ove šampone ispitivao kao šampone za kosu i ocijenio ih kao zdravstveno ispravne", ističe se u saopštenju.


Zabava - Arhiva vesti 31.07.2011 - Naslovi.net\nZabava » Arhiva vesti za nedelja 31. jul 2011\nMondo nedelja, 31. jul 2011.\nFolkerka je demantovala navode hrvatskih medija da je bila uhapšena jer nije imala radnu dozvolu, kaže da je odlazak u policiju po istu uobičajena procedura. Hrvatski list "24 sata" objavio je da je oko tri ujutro, kada je atmosfera bila na vrhuncu, policija stigla u klub i utvrdila da pevačica i... »\nS media: Seki i bendu kazna 1.600 evra!\nVesti online: Seka Aleksić : Ma kakvo hapšenje\nSarajevo: Anđelini Džoli počasna nagrada\nVečernje novosti nedelja, 31. jul 2011.\nSlavnoj glumici je na zatvaranju ovogodišnjeg Sarajevo film festivala u Narodnom pozorištu uručena nagrada Počasno Srce Sarajeva. SARAJEVO - Slavnoj holivudskoj glumici Anđelini Džoli je na zatvaranju ovogodišnjeg Sarajevo film festivala u Narodnom pozorištu uručena nagrada Počasno Srce Sarajeva.... »\nBlic: Andželina Žoli i Bred Pit u Sarajevu Video\nSvet plus: Andjelina Džoli primila nagradu na Sarajevo Film Festivalu (Video)\nPoznati.info nedelja, 31. jul 2011.\nPevač Ljubiša Stojanović Luis (59) poginuo je jutros oko 5 sati u lančanom sudaru nekoliko automobila između Feketića i Vrbasa, kod mesta Mali Iđoš. Luis je išao iz Subotice ka Novom Sadu. Pokušao je da pretekne vozilo i potom se direktno sudario sa automobilom mađarskih registarskih oznaka koji je... »\nSvet plus: Luis planirao da živi još 40 godina\nStory: Poginuo Ljubiša Stojanović Luis\nUhapšena ćerka Al Paćina\nDžuli Paćino uhapšena je u Njujorku, zbog vožnje u pijanom stanju. Ćerka slavnog glumca Al Paćina uhapšena je u Njujorku, zbog vožnje u pijanom stanju, preneo je AP. Policija je zaustavila 21-godišnju Džuli Paćino u subotu, u jedan sat posle ponoći u Vest Hauston ulici, na Menhetnu, i tada joj je... »\nKurir: Al Paćinova ćerka uhapšena pijana za volanom\nRTS: Uhapšena Paćinova ćerka\nKevin Bejkon negativac u filmu R.I.P.D.\nGlas javnosti nedelja, 31. jul 2011.\nLONDON - Glumac Kevin Bejkon igraće uz Džefa Bridžiza i Rajana Renoldsa u filmskoj adaptaciji stripa "R.I.P.D". Renoldsu je pripala uloga ubijenog policajca koji dobija zadatak da predvodi policijsku jedinicu u svetu duhova. Bridžiz će biti Renoldsov iskusniji partner. Bejkon će tumačiti negativca,... »\nS media: Kevin Bejkon kao negativac u filmu "R.I.P.D"\nBlic: Kevin Bejkon negativac u filmu "R.I.P.D"\nSvet nedelja, 31. jul 2011.\n“Posle fantastičnog nastupa, jutros sam otišla da sama potpišem radnu dozvolu koju vlasnik nije regulisao, što znači da o privođenju nema ni govora”, izjavila je folk pevačica Seka Aleksić za S media portal, a povodom natpisa u hrvatskim medijima da je bila privedena tokom nastupa u Makarskoj zbog... »\nVečernje novosti: Seka Aleksić: Niko me nije hapsio\nSvet plus: Seka Aleksić: Nisam bila privodjena\nLepa Brena prvo se nedavno u spotu za pesmu "Ne bih ja bila ja" pojavila u zelenoj haljini kakvu je Jelena Karleuša nosila pre nekoliko godina, a sada je folk zvezda angažovala tamnoputog manekena Hosea Luisa Tita, kojeg je njena mlađa koleginica promovisala prošlog leta. Najavljujući koncert u... »\nVesti online: Brena "ukrala" Tita od Karleuše\nSvet plus: Lepa Brena uzela Tita od Karleuše\nAljaska: Otkriven fosil praistorijskog reptila\nOtkriven fosil retkog praistorijskog vodenog reptila, koji najverovatnije predstavlja najkompletniji skelet bića, pronađen na prostoru Severne Amerike, saopštio je Severni muzej Univerziteta Aljaske u Ferbanksu. ENKORIDŽ - Naučnici sa Aljaske otkrili su fosil retkog praistorijskog vodenog reptila,... »\nB92: Na Aljasci otkriven fosil reptila\nMondo: Otkriven fosil praistorijskog reptila\nEkrem će biti prvi trubač sveta!\nS media nedelja, 31. jul 2011.\nTweet Duvački orkestar Bakije Bakića pod upravom Ekrema Mamutovića iz Vranja prošle godine je u Guči na međunarodnom takmičenju osvojio prvo mesto, a vođa orkestra najavljuje da će sada pokušati da osvoji i priznanje za najboljeg trubača na svetu. Ekrem kaže da već dva meseca svakodnevno sa... »\nBlic: Ekrem Mamutović: Biću prvi trubač sveta\nRTS nedelja, 31. jul 2011.\nPripreme za izlazak Rijaninog šestog studijskog albuma ulaze u završnu fazu, otkrio je dugogodišnji saradnik popularne pevačice sa Barbadosa, producent Vers Simonds. Pevačica Rijana završava svoj novi, šesti studijski album, potvrdio je producent Vers Simonds. Simonds je producirao Rijanin... »\nKurir: Rijana završava šesti album\nS media: Rijana završava šesti album


Jazak voda u novom sjaju | NIS\nNIS > Presscentar > Vesti > Jazak voda u novom sjaju\nIzvorska voda visokog kvaliteta, Jazak voda, koja se već trinaest godina proizvodi i puni u istoimenom pogonu za pijaću vodu, pod okriljem Nacionalnog parka Fruška gora, dobila je novi vizuelni identitet, koji odlikuje savremeni dizajn i unapređene ekološke karakteristike ambalaže.\nVisokog kvaliteta i bogatog mineralnog sastava, Jazak voda sa jednog od najčistijih fruškogorskih izvorišta prirodne vode, smeštenog u neposrednoj blizini manastira Jazak u Vojvodini, proizvodi se u skladu sa najvišim tehnološkim, industrijskim, kao i bezbednosnim standardima u ovom segmentu proizvodnje. Kompanija NIS, koja rukovodi proizvodnjom Jazak vode visokog kvaliteta, osim nove odore savremenog dizajna, otišla je korak dalje kada je reč o ambalaži, tako da sada flaširana voda Jazak ima manji čep i manju gramaturu, što dodatno doprinosi zaštiti prirodne i životne sredine.\nPosebnost Jazak vode krije se u izbalansiranom mineralnom sastavu i idealnom odnosu magnezijuma i kalcijuma. Optimalan unos pomenutih minerala, neophodnih za pravilno odvijanje većine procesa u našem organizmu, moguć je samo u razmeri dva prema jedan, koji upravo odlikuje prirodnu mineralnu vodu Jazak. Dodatno, poznatu vodu u novoj modernoj ambalaži, karakteriše i nizak sadržaj natrijuma i suvog ostatka, a sve navedene karakteristike Jazak vode potvrđene su na osnovu rezultata istraživanja sprovedenih u sedam laboratorija u Srbiji.\nFruškogorska Jazak voda modernog izgleda može se naći u svim maloprodajnim objektima kompanije NIS na teritoriji Beograda i Vojvodine, u ambalaži od 0,5 i 1,5 litara. Pored negazirane vode, potrošačima je na raspolaganju i gazirana Jazak voda koja u svojoj osnovi zadržava sve karakteristike prirodne mineralne vode.\nKompanija NIS usmerena je na jačanje tržišne pozicije brenda Jazak, kao i na širenje proizvodnog portfolia i prodajne mreže ove fruškogorske vode visokog kvaliteta, kako na domaćem, tako i na regionalnom tržištu.\nAleksej Černjikov, direktor Bloka Promet u kompaniji NIS, ovim povodom je izjavio:\n„Čuvena po bogatstvu svog mineralnog sastava i kvalitetu, fruškogorska voda Jazak, dostupna je sada svim potrošačima u novom savremenom pakovanju koje po svom dizajnu, tehničkim i ekološkim osobinama upotpunjuje njene izvanredne prirodne karakteristike. Kao lider na domaćem tržištu naftnih derivata, pored ponude visokog kvaliteta goriva domaće proizvodnje, NIS je usmeren i na dalja ulaganja u unapređenje proizvodnog asortimana, gde posebno mesto sa pravom zauzima Jazak voda. Uvereni smo da će sinergija modernog izgleda i tradicije kvaliteta Jazak vode doprineti jačem pozicioniranju i zauzimanju liderske pozicije na domaćem tržištu koju ova voda svakako zaslužuje“.


UDRUŽENJE SUDIJA I TUŽILACA SRBIJE: Visoki savet sudstva da pojasni proceduru izbora predsednika VKS-a\nUdruženje sudija i tužilaca Srbije (UST) pozvalo je Visoki savet sudstva (VSS) da pojasni zakonsku proceduru izbora predsednika Vrhovnog kasacionog suda pojedinim nevladinim organizacijama koje su putem medija zahtevale da se razgovor s jedinim kandidatom učini javno dostupnim za širu javnost.\nVSS, kako smatra ovo strukovno udruženje, ne sme da dozvoli da se izbor predsednika najvišeg suda u zemlji upodobi očekivanjima dela NVO i pojedinih medija, već jasnoj zakonskoj proceduri, navodi se u saopštenju UST.\nTim nevladinim organizacijama VSS treba da pojasni da se u konkretnom slučaju primenjuju odredbe pravilnika koje propisuju da razgovoru s kandidatom mogu da prisustvuju zainteresovana lica, prema redosledu prijavljivanja Komisiji VSS i da se usmeni razgovor tonski snima.\nZbog toga bi umesto javnih apela po dnevnim novinama, ove NVO trebalo da požure i da se prijave, ako ih razgovor sa kandidatom zaista interesuje.\nUST je takođe ukazalo da je procedura izbora predsednika VKS jedna od najsloženijih u srpskom pravosuđu, koja predviđa da Narodnoj skupštini VSS predlaže kandidata, uz pribavljeno mišljenje opšte sednice Vrhovnog kasacionog suda i nadležnog odbora Narodne skupštine.\nKako je VSS garant nezavisnosti svih sudija, uključujući sudiju VKS Jasminu Vasović, koja je jedini kandidat za predsednika tog suda, UST smatra da Savet mora da je zaštiti od insinuacija da je to što je ona jedini kandidat posledica dugogodišnjeg političkog uticaja na pravosudni sistem.\nTakođe mora da pojasni javnosti da je Savet taj koji će analizirati njene ocene rada i vrednovati program rada, te da je u pitanju kandidat za predsednika VKS, a ne člana VSS, zbog čega stav kandidata o predstojećim ustavnim promenama nisu kriterijum i merilo za njegovo eventualno predlaganje i izbor.


Range Rover Velar, prodaja i servis vozila - British Motors Srbija\nKompanija Land Rover proizvela je savremen i revolucionaran terenac srednjih gabarita. Range Rover Velar ima plutajući krov i kontinuiranu liniju karoserije, dok Range Rover Velar R-Dynamic pomera granice u dizajnu i jedinstvenim karakteristikama koje nesumnjivo doprinose njegovom atraktivnom izgledu.\nLuktec i suedecloth sedišta\nManuelno podešavanje prednjih sedišta u 8 smerova\nPremijum LED svetla sa signalizacijom dnevnog svetla\nAuto-zatamnjujući elektro-preklopivi retrovizori, grejanje retrovizora sa pristupnim svetlima\nPerforirana Grained kožna sedišta\nSedišta sa podešavanjem u 10 smerova sa memorijom vozača (uključujući zadnji naslon za ruku i power pomicanjem)\nInovativna kombinacija napredne tehnologije i savremene elegancije spojenih u jednu savršenu celinu.\nPerforirana Grained koža sedišta\nSedišta sa podešavanjem u 10 smerova sa memorijom vozača (uključujući zadnji naslon za ruku i power pomicanje)\nIDD sistem unapređuje stabilnost i agilnost vozila, obezbeđuje angažovanu i uzbudljivu vožnju.\nZa više informacija o Range Rover Velar paketima opreme preuzmite brošuru ovde.


Gorivo skuplje do deset feninga - Glas Regije\n„Ranije nam je litar dizela koštao 1,66 KM, dok je nova cijena 1,72 KM“, ističu sa te pumpe.\n„Prije sadašnjeg povećanja cijena, litar benzina koštao je 1,59 KM“, kazali su sa benzinske pumpe u Bijeljini.\nZoran Berak, sekretar Grupacije za promet naftom i naftnim derivatima u Privrednoj komori RS, potvrdio je za „Nezavisne“ da je gorivo već poskupjelo na nekim benzinskim pumpama u RS.\n„Distributeri nafte i naftnih derivata u Republici Srpskoj cijene goriva na benzinskim pumpama mijenjaju u skladu sa parametrima koji na njih utiču, pa je tako došlo i do povećanja cijena u skladu sa cijenama u rafinerijama u okruženju“, kazao je Berak.\nAlmir Bečarević, stručnjak za energente, rekao je za „Nezavisne“ da je cijena nafte na svjetskom tržištu u porastu pa je i cijena goriva na pumpama odmah viša.\n„Činjenica jeste da je cijena nafte na svjetskom tržištu porasla te opravdanja za većim cijenama goriva na pumpama ima, ali ne u tolikoj mjeri“, ističe i dodaje da su u posljednjih 20 dana vlasnici pumpi tri puta korigovali cijene goriva.\n„Tada im treba mnogo više vremena da spuste cijene“, kazao je Bečarević.\n„Vlasnici pumpi su podigli cijena goriva vjerovatno očekujući veće aktivnosti, bilo da se radi o privrednim aktivnostima ili aktivnostima građana“, kazala je Bulićeva.\nPrethodna LJETOVANJA POD UPITNIKOM: Hrvatska najavila promjenu režima na granici sa BiH\nSljedeća U Srpskoj još 44 osobe zaražene virusom korona